cyanic-selkie/wikianc huggingface dataset:
ཤིང་འཛུགས་དུས་ཆེན་
ཤིང་འཛུགས་དུས་ཆེན་ནི་ཁྲིམས་ལུགས་ཀྱི་གཏན་འབེབས་གཞིར་བཟུང་ཤིང་ནགས་ལ་སྲུང་སྐྱོང་བྱ་རྒྱུར་དྲིལ་བསྒྲགས་བྱེད་པ་དང་ཆབས་ཅིག་མང་ཚོགས་ཀྱིས་ཤིང་འཛུགས་ནགས་བཟོའི་བྱེད་སྒོའི་ནང་ཧུར་ཐག་ཞུགས་རྒྱུར་སྐུལ་སློང་དང་སྒྲིག་འཛུགས་བྱེད་པའི་དུས་ཆེན་ཞིག་ཡིན་ཞིང་དེའི་དུས་ཚོད་རིང་ཐུང་གཞིར་བཟུང་ཤིང་འཛུགས་ཉིན་མོ་དང་ཤིང་འཛུགས་གཟའ་འཁོར།ཤིང་འཛུགས་ཟླ་བ་བཅས་སུ་དབྱེ་ཡོད། ཀྲུང་གོའི་ཤིང་འཛུགས་དུས་ཆེན་ནི་ལིང་ཏའོ་ཡང་དང་ཧེན་ཨན།ཧྥེ་དབྱི་ལི་སོགས་ནགས་ལས་རིག་པ་བས་༡༩༡༥ལོར་གྲོས་འགོ་བཏོན་ཏེ་གཏོད་པ་ཞིག་ཡིན།དང་ཐོག་མའི་དུས་ཚོད་ནི་ལོ་རེའི་དུར་ཕྱགས་དུས་ཚིགས་སུ་གཏན་འབེབས་བྱས་ཡོད། ༡༩༢༨ ལོར་རྒྱལ་དམངས་སྲིད་གཞུང་གིས་སུན་ཀྲུང་ཧྲན་སྐུ་གཤེགས་ནས་ལོ་གསུམ་འཁོར་བར་དྲན་གསོ་བྱ་ཆེད་ཤིང་འཛུགས་དུས་ཆེན་དེ་ཟླ་༣པའི་ཚེས་༡༢སུ་བཅོས་རྒྱུར་གཏན་འབེབས་བྱས་ཡོད།ཀྲུང་གོ་གསར་པ་དབུ་བརྙེས་རྗེས་ཀྱི་༡༩༧༩ལོར།ཏེང་ཞའོ་ཕིང་གིས་གྲོས་འགོ་བཏོན་པ་ལྟར་སྐབས་ལྔ་པའི་རྒྱལ་ཡོངས་མི་དམངས་འཐུས་ཚོགས་ཚོགས་འདུ་ཐེངས་དྲུག་པའི་ཐོག་ལོ་རེའི་ཟླ་༣པའི་ཚེས་༡༢ཉིན་མོར་ཀྲུང་གོའི་ཤིང་འཛུགས་དུས་ཆེན་ལ་གཏན་འབེབས་བྱས་ཡོད། ༢༠༢༠ལོའི་ཟླ་༧པའི་ཚེས༡ཉིན་ནས་བཟུང་། གསར་དུ་བཟོ་བཅོས་བྱས་པའི་《ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་ནགས་ཚལ་བཅའ་ཁྲིམས》ནང་ལོ་རེའི་ཟླ་༣པའི་ཚེས་༡༢ཉིན་མོར་ཀྲུང་གོའི་ཤིང་འཛུགས་དུས་ཆེན་དུ་ལག་བསྟར་བྱ་རྒྱུའི་གཏན་འབེབས་ཁ་གསལ་བྱས་ཡོད། ཤིང་འཛུགས་ནགས་བཟོ་ཡིས་མིའི་རིགས་ཀྱི་འཚོ་གནས་དང་སའི་གོ་ལའི་སྐྱེ་ཁམས་ཁོར་ཡུག་ལ་གལ་ཆེའི་ནུས་པ་ཐོན་བཞིན་ཡོད། དེ་ཡང་ཧིན་རྡུའི་ཅཱ་ཨར་ཀེ་ཏཱ་ཞིང་ལས་སློབ་ཆེན་གྱི་དགེ་རྒན་ཆེ་མོ་བ་ཏེ་སི་ཡིས་ལྕང་མ་རྐང་གཅིག་གི་རིན་ཐང་ལ་རྩིས་རྒྱག་བྱས་པ་གཤམ་གསལ། ལོ་༥༠ཟིན་པའི་ལྕང་མ་རྐང་གཅིག་གིས་རིམ་སྡེབ་རྩིས་བྱས་ཚེ་དབྱང་རླུང་ཐོན་པའི་རིན་ཐང་ནི་ཨ་སྒོར་༣༡,༢༠༠ཡིན་པ་དང་གནོད་ལྡན་རླུང་གཟུགས་རྔུབ་ཚད་དང་རླུང་ཁམས་ཆེན་མོའི་སྦགས་བཙོག་བཀག་འགོག་གི་རིན་ཐང་ནི་ཨ་སྒོར་༦༢,༥༠༠ཡིན་པ།ས་རྒྱུའི་གཤིན་ཚད་མཐོར་གཏོང་གི་རིན་ཐང་ནི་ཨ་སྒོར་༣༡,༢༠༠ཡིན་པ། ཆུ་ཁུངས་གསོ་བའི་རིན་ཐང་ནི་ཨ་སྒོར་༣༧,༥༠༠ཡིན་པ།བྱ་རིགས་དང་དེ་མིན་སྲོག་ཆགས་ལ་སྐྱེས་འཕེལ་གནས་ཡུལ་མཁོ་འདོན་བྱེད་པའི་རིན་ཐང་ནི་ཨ་སྒོར་༣༡,༢༥༠ཡིན་པ།སྤྲི་དཀར་ཐོན་པའི་རིན་ཐང་ནི་ཨ་སྒོར་༢,༥༠༠ཡིན་པ་བཅས་ཁྱོན་བསྡོམས་རིན་ཐང་གཏོད་ཚད་ནི་ཧ་ལམ་ཨ་སྒོར་༡༩༦,༠༠༠ཡིན།
གནས་བཅར་ཡོད་པ་
སྡོད་ཆག་པའམ་བསྡད་ས་ཡོད་པ།
གནས་ངན་ལེན་བདུན་
གནས་ངན་ལེན་ཆེན་པོ། གནས་ངན་ལེན་འབྲིང་བ། གནས་ངན་ལེན་ཆུང་ངུ། ལསཀྱི་སྒྲིབ་པའིགནས་ངན་ལེན། ཉོན་སྒྲིབ་ཀྱི་གནས་ངན་ལེན། སྙོམས་འཇུག་གི་སྒྲིབ་པའི་གནས་ངན་ལེན། ཤེས་སྒྲིབ་ཀྱི་གནས་ངན་ལེན་རྣམས་སོ།།
གནས་བཅུ་གཉིས་
ཧེ་རུ་ཀའི་གནས་བཅུའི་སྟེང་དུ་འཐུང་གཅོད་དང་ཉི་བའི་འཐུང་གཅོད་གཉིས་བསྣན་པ།
སེང་ཤོར་མི་འབྱུང་བ་
སྣང་ཆུང་ལྷོད་ཡེངས་སུ་མ་ལུས་པ་ལ་ཟེར་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སེང་རས་
རས་ཕྲ་མོ་ཤིན་ཏུ་ལྷོད་པ་ཤ་རྗེན་ཇི་བཞིན་གཡོགས་མི་ཐུབ་པ་ཞིག་གི་མིང་།
༼དུང་དཀར་ཚིག་མཛོད་ཆེན་མོ་༽ལས་བཏུས།
བསོད་ནམས་རྒྱ་མཚོ།
བསོད་ནམས་རྒྱ་མཚོ་༼༡༥༤༣-༡༥༨༨༽ནི་ཏཱ་ལའི་བླ་མ་སྐུ་ཕྲེང་༣་པ་རེད།
སེང་ཤོར་མེད་པ་
ལྷོད་ཡེངས་བྱས་པའི་ཞོར་ལ་སྐྱོན་ཆ་ཤོར་བའི་རིགས་མེད་པ་།
སེམས་
རང་ཡུལ་རང་སྟོབས་ཀྱིས་སོ་སོར་རིག་པའི་གཙོ་བོའི་རྣམ་རིག་ སེམས་དང་། ཡིད་དང་། རྣམ་པར་ཤེས་པ་གསུམ་དོན་གཅིག་། གཅོ་སེམས་ཏེ་སེམས་ཀྱི་གཙོ་བོར་ཟེར་། རྣམ་ཤེས་ཚོགས་དྲུག་་གམ་བདུན་ནམ་། བརྒྱད་བཅས་ཀྱི་བཞེད་སྲོལ་ཡོད་།
སེང་ཤོར་མེད་པ་
༼དུང་དཀར་ཚིག་མཛོད་ཆེན་མོ་༽ལས་བཏུས།
སེང་ཆེན་བློ་བཟང་བསྟན་འཛིན་དཔལ་འབྱོར་
རྫེ་འདི་ནི་ཉང་སྟོད་འབྲོང་རྩེ་གསེར་ཕུ་སྤེལ་ཞེས་པར་ཡབ་ཚེ་རིང་རྡོ་རྗེ་སྒྲོལ་མ་གཉིས་ཀྱི་སྲས་སུ་རབ་བྱུང་བཅུ་གསུམ་པའི་ཤིང་འབྲུག་(༡༧༨༤)ལོར་སྐུ་འཁྲུངས་། དགུང་ལོ་དྲུག་ལ་ཕེབས་སྐབས་བཀྲ་ཤིས་ལྷུན་པོ་དགོན་དུ་ཞབས་སོར་འཁོད་། བློ་བཟང་ཚེ་བརྟན་གྱི་དྲུང་ནས་དགེ་བསྙེན་གྱི་སྡོམ་པ་བཞེས་། མཚན་བློ་བཟང་བསྟན་འཛེན་དཔའ་འབྱོར་དུ་གསོལ་། ཀ་ཁ་ཀློག་སྡེབ་དང་ཆོས་སྤྱོད་ལྗགས་འཛིན་གྱི་དབུ་ཚུགས་། དགུང་ལོ་བདུན་པརའདུས་འཛིན་ཆོས་འཕེལ་དོན་གྲུབ་ཀྱི་དྲུང་ནས་དགེ་ཚུལ་གྱི་སྡོམ་པ་བཞེས་ཆེན་བཀའ་པོད་ལྔ་ལ་གསན་བསམ་མཛད་། དགུང་ལོ་བཅུ་དགུའི་ཐོག་དཀའ་ཆེན་གྱི་མཚན་བཏགས་བཞེས་། དགུང་ལོ་ཉེར་གཉིས་ལ་བཀྲས་ལྷུན་སྔགས་པ་གྲྭ་ཚང་དུ་ཞུགས་། དགུང་ལོ་ཉེར་གསུམ་མེ་སྟག་ལོར་པ ཎ་ཆེན་བསྟན་པའི་ཉི་མའི་དྲུང་ནས་བསྙེན་རྫོགས་ཀྱི་སྡོམ་པ་བཞེས་། རྫེ་འདིས་ཡོངས་རྫོགས་འབྲོང་རྩེ་བློ་བཟང་ཚུལ་ཁྲིམས་དང་། ཡོངས་འཛིན་བློ་བཟང་བསྟན་འཛིན་། པཎ་ཆེན་བསྟན་པའི་ཉི་མ་སོགས་ མཁས་གྲུབ་དུ་མའི་ཞབས་ལ་གཏུགས་ནས་མདོ་སྔགས་ཀྱི་ཆེས་མཐའ་ཡས་པ་གསན་། དགུང་ལོ་སུམ་ཅུ་ལ་ཕེབས་པ་རབ་བྱུང་བཅུ་བཞི་པའི་ཆུ་བྱ་(༡༨༡༣)ལོར་རྒྱུད་པ་གྲྭ་ཚང་གེ་ཁྲི་ཐོག་ཉེར་གཅིག་པའི་མཚན་བཞེས་ནས་ལོ་བཅུའི་རིང་ཁྲི་སྐྱོང་གནང་མཛད་། དགུང་ལོ་ཞེ་གཅིག་ནས་ང་གསུམ་བར་སྐལ་ལྡན་གྱི་སྐྱེ་བོ་དུ་མར་མདོ་སྔགས་ཟབ་ཆོས་རྒྱ་ཆེར་བསྐོར་། 《དཔའ་རྡོ་རྗེ་འཇིགས་བྱེད་ལ་བསྟོད་པའི་ཚིག་དོན་རྣམ་པར་བཤད་པ་འཇམ་དཔའ་ཞི་ཁྲོ་དགྱེས་བྱེད་ལེགས་བཤད་གསལ་བའི་མཆོད་སྤྲིན་》《ཟབ་པ་དང་རྒྱ་ཆེ་བའི་དམ་པའི་ཆོས་ཀྱི་དབང་ལུང་མན་ངག་སོགས་ཀྱི་ཐོབ་ཡིག་བདུད་རྩིའི་ཆུ་རྒྱུན་》《དུས་འཁོར་ལ་བརྟིན་པའི་བླ་མའི་རྣལ་འབྱོར་གྱི་དོན་འགྲེལ་དངོས་གྲུབ་འབྱུང་གནས་》《གྲུབ་ཆེན་ཚེམ་བུ་པའི་ལུགས་ཀྱི་ཐུགས་རྗེ་ཆེན་པོའི་སྒོམ་བཟླས་དང་འབྲེལ་ཚོགས་མཆོད་བྱ་ཚུལ་འཕོ་བའི་དམིགས་རིམ་》སོགས་མདོ་སྔགས་ཀྱི་བསྟན་བཅོས་མང་དུ་བརྩམས་། རྟ་ནག་ཏུ་སྨན་ཐང་གསར་བཞེངས་མཛད་། དགོན་པའི་ནང་དུ་ཐ་མི་ཁ་དང་། ཆང་རག་སོགས་བཀག་སྡོམ་ནག་པོ་གནང་། དགུང་ལོ་དྲུག་ཅུ་ལ་ཕེབས་པ་རབ་བྱུང་བཅུ་བཞི་པའི་ཆུ་ཡོས་（༡༨༤༣）ལོར་དགོངས་པ་རྫོགས་།
༼དུང་དཀར་ཚིག་མཛོད་ཆེན་མོ་༽ལས་བཏུས།
ལེགས་རྩོམ་ཁུལ་དུ་བསྐྱོད་པ།
སྟོན་ཁ་ལགས །（སློབ་ཐོན་གྱི་སློབ་མར་འཕུལ་བ།）
འཆར་སྣང་གི་ཡོལ་བའི་དབུས་སུ།
དྲན་འཆར་ནི་སྟོན་རླུང་འདང་ཞིང།
བསིལ་བསིལ་སྟོན་གྱི་རླུང་བུས།
བདག་སེམས་དེ་རེ་འགར་ལྷིང་འཇག་སུ་བཏང།
ཡང་དྲན་ཤེས་སྟོན་གྱི་རླུང་བུ་ཡིས།
འདས་དོན་གྱི་ལོ་མ་བདག།
དལ་བུར་དྲན་སེམས་ཀྱི་ས་གཞིའི་ངོས་སུ་འབུད་ཤིང།
ང་ལ་དུས་ཀྱི་དྲན་སྐུལ་ཞིག་ཀྱང་སྣང་བྱུང།
མེ་ཏོག་དུས་ཀྱི་དྲི་ཞིམ་འཐུལ་འདྲའི།
བྱིས་དུས་ཀྱི་དཔྱིད་ཀ་དེ།
སྔ་ས་ནས་ཡོལ་ཟིན་ཞིང།
ཤེས་རིག་མདབ་མ་རྒྱས་འདྲའི་ན་ཆུང་གི།
དབྱར་དུས་དེ་ཡང་རྫོགས་ཟིན།
བསྐྱོད་དང་བསྐྱོད་བཞིན་པའི་སྟོན་ཁ།
ལོ་འབྲས་འབྲས་བུ་སྨིན་དུས་ཀྱི་སྟོན་ཁ།
ལྗོན་ཤིང་ལོ་མ་ཟགས་དུས་ཀྱི་སྟོན་ཁ།
ཁྱེད་ནི་སློབ་ཐོན་གྱི་དུས་འདི་དང་ཡོངས་སུ་མཚུངས་ཤིང།
ཁྱེད་ལ་འབྲས་བུའི་དུས་ཡང་བརྗོད་མཆོག་ལ།
ཁྱེད་ལ་རེ་བའི་དུས་ཡང་བརྗོད་མཆོག།
སློབ་ཐོན་གྱི་སློབ་མ་ཚོ།
ཁྱེད་རྣམས་ནི་སྟོན་མགོའི་འབྲས་ཤིང་དང་འདྲ་བར།
མེས་རྒྱལ་དང་མི་རིགས།
གདོང་དམར་སྤུན་ཟླ་ཚང་མའི་མ་འོངས་པའི་རེ་བ་མཅོལ་ཡུལ་ཡང་ཁྱེད་ཚོ་ཡིན་པས།
ཁྱེད་ཚོས་ད་དུང་གཏི་མུག་དང་རོལ་རྩེད་ཁོ་ནར་མགོ་བོ་གཡེངས་ན་ ད་དུང་རེ་གུག་གི་དུས་ཚོད་ཨེ་ཡོད།
ཁྱེད་ཚོས་མཇུག་མཐའི་དུས་འདིར་ཡང་སྔར་བཞིན་གཏི་མུག་གཉིད་ལ་ཡུར་ན།
སང་ཉིན་གྱི་བདག་པོ་སུ་ཡི་བྱེད་དམ།
བསྐལ་བཟང་རྒྱ་མཚོ།
བསྐལ་བཟང་རྒྱ་མཚོ་ནི་བོད་པའི་གཞས་པ་ཞིག་རེད།
ཚངས་དབྱངས་རྒྱ་མཚོ།
ཡོན་ཏན་རྒྱ་མཚོ་༼༡༦༨༣ལོའི་ཟླ་༣ཚེས་༡ཉིན - ༡༧༠༦ལོའི་ཟླ་༡༡ཚེས་༡༥ཉིན༽ནི་ཏཱ་ལའི་བླ་མ་སྐུ་ཕྲེང་༦་པ་རེད།
དཔྱད་གཞིའི་དཀར་ཆག།
ལྷ་བཙུན་ངག་དབང་རྡོ་རྗེས་མཛད་པའི་ཚངས་དབྱངས་རྒྱ་མཚོའི་གསང་རྣམ།
རབ་རྒྱས་གླིང
མཚན་རྒྱས་པར་ཁྲི་སྒང་ཆོས་ཁང་རབ་རྒྱས་གླིང་ཞེས་ཞུ། མལ་གྲོ་གོང་དཀར་རྫོང་ནས་སྣུམ་ནག་འཁོར་ལམ་བརྒྱུད་སྤྱི་ལེ་དགུ་ཙམ་སོང་ན་སྣོན་མདའ་དང་། དེ་ནས་སྤྱིར་བཏང་འཁོར་ལམ་བརྒྱུད་སྤྱི་ལེ་ལྔ་ཙམ་སོང་ན་ཁྲི་སྒང་གྲོང་དབུས་སུ་དགོན་དེ་མཇལ་རྒྱུ་ཡོད། དགོན་དེ་ནི་ཐོག་མར་འགྲོ་མགོན་སངས་རྒྱས་དབོན་གྱིས་ཕྱག་བཏབ་གནང་མཛད། ཐོག་མར་བཀའ་གདམས་པའི་དགོན་པ་ཡིན་པ་ལ་རྗེས་སུ་རི་བོ་དགེ་ལུགས་པར་འགྱུར། དགོན་བདག་ནི་བརྒྱ་མ་ཁྲི་སྒང་པས་གནང་བ་རེད། ཁྲི་སྒང་ཞེས་པ་ནི་འགྲོ་དགོན་ཆོས་རྒྱལ་འཕགས་པས་བོད་ཁྲི་སྐོར་བཅུ་གསུམ་དུ་དབྱེར་སྐབས་ཁྲི་དང་པོ་ས་ཁྲི་དཀར་པོ་ཞེས་པ་དེ་ཡིན་པས་ཁྲི་སྒང་ཞེས་དང་བརྒྱ་མ་ཞེས་ནི། འགྲོ་མགོན་སངས་རྒྱས་དབོན་གྱིས་ལུང་པ་བརྒྱ་བདམས་གནང་བའི་ནང་ནས་ལེགས་ཤོས་དེ་ཡིན་པས་བརྒྱ་མ་ཞེས་པ་དེ་ལྟར་ཐོགས་ཞེས་གསུངས། ཁྲི་སྒང་ལྷ་ཁང་ནང་ཐུགས་རྗེ་ཆེན་པོ་ཕྱག་སྟོང་སྤྱན་སྟོང་བྱིན་ཅན་བཞུགས་པས་སྔོན་གཟིམ་ཆུང་བ་ཞེས་པའི་ཁྲལ་ཡང་ཆག་ཡང་ཐོབ། ལྷ་ཁང་ཀ་བ་བཞིའི་ནང་རྟེན་གཙོ་ཐུགས་རྗེ་ཆེན་པོ་ཕྱག་སྟོང་སྤྱན་སྟོང་ཐོག་སོ་གཅིག་ལྷག་དང་། གཡས་གཡོན་དུ་གསེར་ཟངས་ཀྱི་ཐུབ་དབང་ཐོག་སོ་ཅན། ཕྲེང་འགོ་ཆུ་མིག་ཅེས་ཆོས་རྒྱལ་འཁྲུངས་མ་ཐག་ཆུ་མིག་ནས་མ་ཎིའི་རང་བྱོན་དང་། རྡོ་སྐུའི་རང་བྱོན་ཞེས་རྡོ་ནག་སྟེང་འོ་མས་བྲིས་པ་ལྟར་གསལ་བ་དེ་དང་ཉེ་བའི་སྲུང་མ་ཁང་ཞེས་པའི་ནང་དམ་ཅན་གྱི་རའི་ཞབས་རྗེས་དང་། འགྲོ་མགོན་གྱི་གསོལ་མཛོའི་ཞབས་རྗེས། ལྷ་ཁང་ཐོག་སོ་ཉིས་ཐོག་ལ་སྟེང་ཤོད་གཉིས་ཀར་བར་སྐོར་རེ་ཡོད་པ། སྔོན་དགོན་དེར་དགེ་སློང་བརྒྱད་གྲྭ་གཅིག་དགའ་ལྡན་ཁྲི་ཐོག་སྒང་ནས་གཏོང་གནང་སྲོལ་ཡོད། གཞན་ཡང་སྔོན་ལོ་ལྟར་བོད་ཟླ་༡༢ཚེས་༢༩ལ་དགོན་དེའི་གྲྭ་པ་དང་། ཁྲི་སྒང་གི་ཕོ་གཡོག བརྒྱ་མའི་འུལ་ལག་བཅས་ཀྱིས་མེ་ལྷ་བསྒྲུབ་ཅེས་ལྕི་བར་མེ་སྤར་ནས་གཏོར་རྒྱག་རྒྱག་སྲོལ་ཡོད། ད་ལྟ་སྔོན་གྱི་ལྷ་ཁང་ཉམས་གསོ་གནང་བའི་ནང་སྔོན་ཐུགས་རྗེ་ཆེན་པོའི་ཞབས་སྟེང་ནས་བཞེངས་གནང་བའི་སྨན་འདམ་གྱི་ཐུགས་རྗེ་ཆེན་པོ་དང་། གསེར་ཟངས་ཀྱི་ཐུབ་དབང་། མ་ཎིའི་རང་བྱོན་། འགྲོ་མགོན་སངས་རྒྱས་དབོན་གྱི་གདུང་རྟེན་འབུམ་པ་བང་རིམ་ཡན་གསར་བཞེངས་གནང་བ་ཐོག་སོ་བདུན་ལྡན། ལྡེབས་རིས་རྙིང་མ་སོགས་མཇལ་རྒྱུ་ཡོད། ཡན་དགོན་དེའི་ལྟག་ཏུ་ཆོས་རྒྱལ་སྲོང་བཙན་གྱི་འཁྲུངས་ཁང་གི་ཤུལ་ལ་དར་ཆེན་དང་། ཁྲ་འགོ་ཆུ་མིག་བཅས་ཡོད། ཡང་དེ་ནས་མར་ཡོང་དུས་རྒྱལ་པོའི་སྐུ་མཁར་ཞེས་པར་ཆོས་རྒྱལ་གནས་དེ་ནས་ཕེབས་ཁར་ཡུལ་ལྷ་གཞིས་བདག་སེམས་མ་ཕམ་ཆེད་བཞེངས་གནང་བའི་ལྷ་ཁང་དང་དེའི་ནང་ཆོས་རྒྱལ་གྱི་སྐུ་བརྙན་སོགས་ཀྱང་གསར་བཞེངས་གནང་ཡོད།།
འཕྲིན་ལས་རྒྱ་མཚོ།
འཕྲིན་ལས་རྒྱ་མཚོ་ནི་བོད་པའི་གཞས་པ་ཞིག་རེད།
སེམས་ཀྱི་སྐད་ཅིག་ལ་བཅུ་དྲུག་
༡.སྡུག་བསྔལ་ལ་ཆོས་ཤེས་པའི་བཟོད་པ་། ༢.སྡུག་བསྔག་ལ་ཆོས་ཤེས་པ་། ༣.སྡུག་བསྔལ་ལ་རྗེས་སུ་རྟོགས་པར་ཤེས་པའི་ཟོད་པ་། ༤.སྡུག་བསྔལ་ལ་རྗེས་སུ་རྟོགས་པར་ཤེས་པ་། ༥.ཀུན་འབྱུང་བ་ལ་ཆོས་ཤེས་པའི་བཟོད་པ་། ༦.ཀུན་འབྱུང་བ་ལ་ཆོས་ཤེས་པ་། ༧.ཀུན་འབྱུང་བ་ལ་རྗེས་སུ་རྟོགས་པར་ཤེས་པའི་བཟོད་པ་། ༨.ཀུན་འབྱུང་བ་ལ་རྗེས་སུ་རྟོགས་པའི་ཤེས་པ་། ༩.འགོག་པ་ལ་ཆོས་ཤེས་པའི་བཟོད་པ་། ༡༠.འགོག་པ་ལ་ཆོས་ཤེས་པ་། ༡༡.འགོག་པ་རྗེས་སུ་རྟོགས་པར་ཤེས་པའི་བཟོད་པ་། ༡༢.འགོག་པ་རྗེས་སུ་རྟོགས་པར་ཤེས་པའི་ཤེས་པ་། ༡༣.ལམ་ལ་ཆོས་ཤེས་པའི་བཟོད་པ་། ༡༤.ལམ་ལ་ཆོས་ཤེས་པ་། ༡༥.ལམ་ལ་རྗེས་སུ་རྟོགས་པར་ཤེས་བཟོད་པ་། ༡༦.ལམ་ལ་རྗེས་སུ་རྟོགས་པའི་ཤེས་པའོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སེམས་ཀྱི་ཆོས་བརྒྱད་
（སེམས་ལས་བྱུང་བའི་ཆོས་བརྒྱད་）མིག་གི་རྣམ་ཤེས་། རྣ་བའི་རྣམ་ཤེས་། སྣའི་རྣམ་ཤེས་། ལྕེའི་རྣམ་ཤེས་། ལུས་ཀྱི་རྣམ་ཤེས་། ཡིད་ཀྱི་རྣམ་ཤེས་། ཉོན་མོངས་པ་ཅན་གྱི་ཡིད་། ཀུན་གཞིའི་རྣམ་ཤེས་ཏེ་བརྒྱད་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སེམས་ཀྱི་ངོ་བོ་རྟོགས་པ་
བཀའ་བརྒྱུད་པ་རྣམས་ཀྱིས་ཁ་དོག་དང་དབྱིབས་སོགས་གང་དུའང་མ་གྲུབ་པའི་ངོ་བོ་གསལ་ཞིང་སྟོབ་པ་དེ་རྟོགས་ན་སེམས་ཀྱི་ཆོས་ཉིད་དམ་། སེམས་ཀྱི་ངོ་བོ་མཐོང་བ་ཡིན་ཞེས་ཟིར་།
༼དུང་དཀར་ཚིག་མཛོད་ཆེན་མོ་༽ལས་བཏུས།
ཚེ་མཆོག་ལྷ་ཉེར་གཅིག་
(རྙིང་ལུགས)གཙོ་བོ་ཡབ་ཡུམ་བསྡོམས་གཅིག ཡུམ་བརྒྱད། མཆོད་པའི་ལྷ་མོ་བརྒྱད། སྒོ་སྲུང་བཞི་བཅས་སོ། །
སེམས་ཀྱི་ས་མང་བཅུ་
ཚོར་དང་སེམས་པ་འདུ་ཤེས་དང་། འདུན་དང་རེག་པ་བློ་གྲོས་དྲན་། ཡིད་བྱེད་མོས་དང་ཏིང་ངེ་འཛིན་ནོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སེམས་བསྐྱེད་
ངས་སེམས་ཅན་ཐམས་ཅད་ཀྱི་ཆེད་དུ་སངས་རྒྱ་ས་ཀྱི་གོ་འཕང་ཐོབ་པ་ཞིག་བྱེད་བསམས་པའི་བསམ་པ་དེ་ལ་ཟེར་། འདི་ལ་ཞིབ་ཆ་ཡོད་ཀྱང་བྲིས་ན་ཧ་ཅང་མང་བས་འདིར་མ་བྲིས་།
༼དུང་དཀར་ཚིག་མཛོད་ཆེན་མོ་༽ལས་བཏུས།
གྲོང་གསེབ་ཀྱི་ས་ཞིང་བརྒྱུད་བཤུག་མཉམ་ལས་ཁང་ཟེར་བ་
གྲོང་གསེབ་ཀྱི་ས་ཞིང་བརྒྱུད་བཤུག་མཉམ་ལས་ཁང་ཟེར་བ་ནི་ཁྱིམ་ཚང་གིས་འགན་གཙང་བླངས་ནས་གཉེར་སྐྱོང་བྱེད་པའི་རྨང་གཞིའི་ཐོག གྲོང་གསེབ་ཀྱི་ས་ཞིང་འགན་གཙང་ལེན་གཉེར་སྐྱོང་དབང་ཆ༼ཡང་ན་ནགས་སའི་གཉེར་སྐྱོང་དབང་ཆ༽ཡོད་པའི་ཞིང་པ་དང་ཞིང་ལས་ཐོན་སྐྱེད་གཉེར་སྐྱོང་བྱེད་མཁན་རྩ་འཛུགས་ཀྱིས་ཁྱིམ་ཚང་གིས་ས་ཞིང་འགན་གཙང་བླངས་ནས་གཉེར་སྐྱོང་བྱེད་པའི་ས་ཞིང་ཁ་ཐོར་དུ་གནས་པ་དང་། ཕན་འབྲས་མཐོ་པོ་མེད་པ། ཁྲོམ་རའི་ཆ་འཕྲིན་གསང་པོ་མེད་པ་སོགས་ཀྱི་གནད་དོན་ཐག་གཅོད་བྱ་ཆེད། རང་མོས་ཀྱིས་མཉམ་འབྲེལ་དང་དམངས་གཙོས་དོ་དམ་བྱས་ཏེ་ཁྱིམ་ཚང་གིས་འགན་གཙང་བླངས་པའི་ས་ཞིང༼ཡང་ན་ནགས་ས༽གི་གཉེར་སྐྱོང་དབང་ཆ་མ་རྐང་དུ་འཇོག་པ་དང་། མངགས་བཅོལ་ཚབ་རྨོ། བརྒྱུད་བཤུག་བྱེད་སྟངས་གཞན་བཅས་ལ་བརྟེན་ནས་གཅིག་སྡུད་གཅིག་གྱུར་གྱིས་འཆར་འགོད་དང་གཅིག་གྱུར་ངང་གཉེར་སྐྱོང་བྱེད་པའི་གྲོང་གསེབ་ཀྱི་རོགས་རེས་རྣམ་པའི་མཉམ་ལས་ཀྱི་དཔལ་འབྱོར་རྩ་འཛུགས་ཤིག་རེད། དེས་མ་རྐང་ལམ་ལུགས་དང་མཉམ་ལས་ལམ་ལུགས་རྩ་བར་བྱས་ཏེ༼དབང་གསུམ་ལོགས་དབྱེ༽ལག་ལེན་བསྟར་བ་སྟེ། གྲོང་གསེབ་མཉམ་སྡེབ་ལ་དབང་བའི་ས་ཞིང་གི་བདག་དབང་དང་། ཞིང་པར་དབང་བའི་ས་ཞིང་འགན་གཙང་ལེན་དབང་ཆ། ས་ཞིང་བརྒྱུད་བཤུག་མཉམ་ལས་ཁང་ལ་དབང་བའི་ས་ཞིང་གི་གཉེར་སྐྱོང་དབང་ཆ་བཅས་ཡིན་ཞིང་། ཁོངས་མིའི་འཐུས་མི་ཚོགས་ཆེན་དང་། ལས་འཛིན་ལྷན་ཚོགས། ལྟ་བཤེར་ལྷན་ཚོགས་བཅས་ཀྱི་དོ་དམ་ལམ་ལུགས་ལག་ལེན་བསྟར་ནས་ཞིང་པས་མཉམ་ལས་ཁང་གི་མ་རྐང་ལ་བཞག་པའི་ས་ཞིང་གི་རྒྱ་ཁྱོན་ལ་གཞིགས་ཏེ་མཉམ་ལས་ཁང་ནས་ཁེ་སྤོགས་བགོ་ཡི་ཡོད།
༡༨༡༣ལོ།
༡༨༡༣ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
རང་རྩོམ་ཐར་ཐོར།
སྟོན་ཁ་ལགས །（སློབ་ཐོན་གྱི་སློབ་མར་འཕུལ་བ།）
འཆར་སྣང་གི་ཡོལ་བའི་དབུས་སུ།
བདག་སེམས་དེ་རེ་འགར་ལྷིང་འཇག་སུ་བཏང།
ཡང་དྲན་ཤེས་སྟོན་གྱི་རླུང་བུ་ཡིས།
དལ་བུར་དྲན་སེམས་ཀྱི་ས་གཞིའི་ངོས་སུ་འབུད་ཤིང།
ང་ལ་དུས་ཀྱི་དྲན་སྐུལ་ཞིག་ཀྱང་སྣང་བྱུང།
མེ་ཏོག་དུས་ཀྱི་དྲི་ཞིམ་འཐུལ་འདྲའི།
སྔ་ས་ནས་ཡོལ་ཟིན་ཞིང།
ཤེས་རིག་མདབ་མ་རྒྱས་འདྲའི་ན་ཆུང་གི།
དབྱར་དུས་དེ་ཡང་རྫོགས་ཟིན།
བསྐྱོད་དང་བསྐྱོད་བཞིན་པའི་སྟོན་ཁ།
ཁྱེད་ནི་སློབ་ཐོན་གྱི་དུས་འདི་དང་ཡོངས་སུ་མཚུངས་ཤིང།
ཁྱེད་ལ་འབྲས་བུའི་དུས་ཡང་བརྗོད་མཆོག་ལ།
ཁྱེད་ལ་རེ་བའི་དུས་ཡང་བརྗོད་མཆོག།
སློབ་ཐོན་གྱི་སློབ་མ་ཚོ།
ཁྱེད་རྣམས་ནི་སྟོན་མགོའི་འབྲས་ཤིང་དང་འདྲ་བར།
མེས་རྒྱལ་དང་མི་རིགས།
གདོང་དམར་སྤུན་ཟླ་ཚང་མའི་མ་འོངས་པའི་རེ་བ་མཅོལ་ཡུལ་ཡང་ཁྱེད་ཚོ་ཡིན་པས།
ཁྱེད་ཚོས་ད་དུང་གཏི་མུག་དང་རོལ་རྩེད་ཁོ་ནར་མགོ་བོ་གཡེངས་ན་ ད་དུང་རེ་གུག་གི་དུས་ཚོད་ཨེ་ཡོད།
སང་ཉིན་གྱི་བདག་པོ་སུ་ཡི་བྱེད་དམ།
ཕ་ཡུལ་འཛུགས་སྐྲུན་བྱེད་པོ་སུ་ཞིག་གིས་བྱེད་དམ།
སེམས་ཀྱིས་ཚོར་
གནས་ཚུལ་གང་ཡང་གོ་ཐོས་མ་བྱུང་རུང་སེམས་ལ་དོགས་པ་སྔོན་བསུའི་ཚོད་དཔག་བྱུང་བ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སེམས་བསྐྱེད་ཀྱི་གྲོགས་ཉེར་གཉིས་
འདུན་པ་། བསམ་པ་། ལྷག་བསམ་། སྦྱོར་བ་། སྦྱིན་པ་། ཚུལ་ཁྲིམས་། བཟོད་པ་། བརྩོན་འགྲུས་། བསམ་གཏན་། ཤེས་རབ་། ཐབས་མཁས་། སྨོན་ལམ་། སྟོབས་། ཡེ་ཤེས་། མངོན་ཤེས་། བསོད་ནམས་། བྱང་ཆུབ་ཕྱོགས་མཐུན་། སྙིང་རྗེ་། ལྷག་མཐོང་། གཟུངས་སྤོབས་། ཆོས་ཀྱི་དགའ་སྟོན་། བགྲོད་པ་གཅིག་པའི་ལམ་ཆོས་སྐུ་དང་ལྡན་པའོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སེམས་བསྐྱེད་ཀྱི་གྲོགས་མི་ཟད་པ་བརྒྱད་ཅུ་
སེམས་བསྐྱེད་བསམ་སྦྱོར་ལྷག་བསམ་དབ་། ཕ་རོལ་ཕྱིན་དྲག་ཚད་མེད་དང་། མངོན་པར་ཤེས་དང་བསྡུ་དངོས་བཞི་།སོ་སོར་རིག་རྟེན་ཚོགས་གཉིས་དང་། བྱང་ཆུབ་ཕྱོགས་མཐུན་ཞི་གནས་སོགས་། གཟུགས་སྤོབས་ཆོས་ཀྱི་མདོ་བཤད་དང་། བགྲོད་གཅིག་ཐབས་ལ་མཁས་པའོ་། ཞེས་པ་ལྟར་རོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
སྟོན་ཁ་ལགས །༼ སློབ་ཐོན་གྱི་སློབ་མར་འཕུལ་བ། ༽
དྲན་འཆར་ནི་སྟོན་རླུང་འདང་ཞིང།
བསིལ་བསིལ་སྟོན་གྱི་རླུང་བུས།
བདག་སེམས་དེ་རེ་འགར་ལྷིང་འཇག་སུ་བཏང།
ཡང་དྲན་ཤེས་སྟོན་གྱི་རླུང་བུ་ཡིས།
འདས་དོན་གྱི་ལོ་མ་བདག།
དལ་བུར་དྲན་སེམས་ཀྱི་ས་གཞིའི་ངོས་སུ་འབུད་ཤིང།
ང་ལ་དུས་ཀྱི་དྲན་སྐུལ་ཞིག་ཀྱང་སྣང་བྱུང།
བྱིས་དུས་ཀྱི་དཔྱིད་ཀ་དེ།
སྔ་ས་ནས་ཡོལ་ཟིན་ཞིང།
ཤེས་རིག་མདབ་མ་རྒྱས་འདྲའི་ན་ཆུང་གི།
དབྱར་དུས་དེ་ཡང་རྫོགས་ཟིན།
བསྐྱོད་དང་བསྐྱོད་བཞིན་པའི་སྟོན་ཁ།
ལོ་འབྲས་འབྲས་བུ་སྨིན་དུས་ཀྱི་སྟོན་ཁ།
ལྗོན་ཤིང་ལོ་མ་ཟགས་དུས་ཀྱི་སྟོན་ཁ།
ཁྱེད་ནི་སློབ་ཐོན་གྱི་དུས་འདི་དང་ཡོངས་སུ་མཚུངས་ཤིང།
ཁྱེད་ལ་འབྲས་བུའི་དུས་ཡང་བརྗོད་མཆོག་ལ།
ཁྱེད་ལ་རེ་བའི་དུས་ཡང་བརྗོད་མཆོག།
སློབ་ཐོན་གྱི་སློབ་མ་ཚོ།
མེས་རྒྱལ་དང་མི་རིགས།
གདོང་དམར་སྤུན་ཟླ་ཚང་མའི་མ་འོངས་པའི་རེ་བ་མཅོལ་ཡུལ་ཡང་ཁྱེད་ཚོ་ཡིན་པས།
ཁྱེད་ཚོས་ད་དུང་གཏི་མུག་དང་རོལ་རྩེད་ཁོ་ནར་མགོ་བོ་གཡེངས་ན་ ད་དུང་རེ་གུག་གི་དུས་ཚོད་ཨེ་ཡོད།
ཁྱེད་ཚོས་མཇུག་མཐའི་དུས་འདིར་ཡང་སྔར་བཞིན་གཏི་མུག་གཉིད་ལ་ཡུར་ན།
སང་ཉིན་གྱི་བདག་པོ་སུ་ཡི་བྱེད་དམ།
འཁྲུངས་སྐར་ལ་ཕུལ་བའི་སྙན་ཚིག་ཁྱོར་མོ་ཞིག།
མི་ལུས་ཀྱི་ཚེ་སྲོག་གསར་པ་ཞིག་ཆག།
སྟོན་ཁ་ལགས །༼ སློབ་ཐོན་གྱི་སློབ་མར་འཕུལ་བ། ༽
ཕ་ཡུལ་འཛུགས་སྐྲུན་བྱེད་པོ་སུ་ཞིག་གིས་བྱེད་དམ།
འཁྲུངས་སྐར་ལ་ཕུལ་བའི་སྙན་ཚིག་ཁྱོར་མོ་ཞིག།
དེ་ནས་རིམ་མཞིན་དཔྱིད་ཀྱི་དཔལ་ཡོན་བཞད་པ་བཞིན།
འཛུམ་མདངས་ཀྱི་ངང་ནས་འཚར་ལོང་བྱུང་ཞིང།
དགོད་སྒྲའི་འཕྲོད་དུ་མི་ཚེའི་བགྲོད་ལམ་ལ་བསྐྱོད་འགོ་ཚུགས།
ཁྱེད་ལུས་ནས་མཛེས་པ་ཡི་ཀྲག་མདངས་རབ་ཏུ་འཕྲོས་ཅིང།
རེ་འགར།
ང་ལ་བཤོད་མི་ཤེས་པའི་འཚོར་སྣང་ཞིག་དང།
བརྗོད་མི་ཤེས་པའི་སྤྲོ་སྣང་ཞིག་དང།
ཁྱེད་ཀྱི་མཛུམས་མདངས་འདིས།
ངའི་ཡིད་དབང་རབ་ཏུ་འཕྲོག་ཅིང།
ཁྱེད་ནི་ངའི་བརྩེ་དུང་གི་གོས་རྒྱན་དུ་འགྱུར་ལ།
ཝུའུ་ཞི།
ཝུའུ་ཞི་(རྒྱ་སྐད།: 无锡)ནི་ཅང་སུའུ་ཞིང་ཆེན་གྱི་གྲོང་རྡལ་ཞིག་རེད།
ཚེ་མཆོག་གླིང་
ཚེ་མཆོག་གླིང་བཀྲ་ཤིས་བསམ་གཏན་གླིང་ནི་ལྷ་ས་སྐྱིད་ཆུའི་ལྷོ་ངོས་གྲིབ་གྲོང་ཚོར་གནས། རབ་བྱུང་བཅུ་གསུམ་པའི་ལྕགས་ཁྱ(༡༧༩༠)གཞུང་ནས་གཙོ་འགན་འཁུར་ཏེ་བཏབ། ལྷ་སའི་གླིང་བཞིའི་གྲས་ཤིག་ཡིན། དེ་ནི་ཏཱི་ལའི་བླ་མའི་སྐུ་ཕྲེང་བརྒྱད་པ་འཇམ་དཔལ་རྒྱ་མཚོའི་ཡོངས་འཛིན་དཀའ་ཆེན་ཡེ་ཤེས་རྒྱལ་མཚན་གྱི་བཞུགས་གནས་སུ་བསྐྲུན། དཀའ་ཆེན་ཡེ་ཤེས་རྒྱལ་མཚན་ཏཱ་ལའི་བླ་མ་འཇམ་དཔལ་རྒྱ་མཚོའི་ཡོངས་འཛིན་དུ་གདན་ཞུ་བྱུང་བ་ལྟར་སྐྱིད་གྲོང་ནས་ལྷ་སར་ཕེབས། སྐབས་དེར་ཡོངས་འཛིན་ཡེ་ཤེས་རྒྱལ་མཚན་ལ་བཞུགས་གནས་དགོན་པ་མེད་ཅིང་། སྔོན་གྱི་བཞུགས་གནས་དགོན་པ་སྐྱིད་གྲོང་བསམ་གཏན་གླིང་ལ་གོར་ཥའི་དམག་གི་འཕྲོག་བཅོམ་དོ་ཕོག་ཚབས་ཆེ་བྱུང་ནས་དེའི་དགེ་འདུན་པ་རྣམས་སྐྱིད་གྲོང་དུ་གནས་མི་ཐུབ་པའི་ནང་ནས་ཁག་གཅིག་ལྷ་སར་འབྱོར་བ་ཡོང་ས་འཛིན་ཉིད་ནས་སྐྱོང་དགོས་ཐོག གོང་མའི་ཞབས་བརྟན་ལའང་དམིགས་ཏེ་དགོན་པ་གསར་བཞེངས་ཀྱིས་མཆོད་གཞིས་རྟེན་ཁུངས་དང་སྦྲགས་གཞུང་ནས་གསར་སྦྱོར་གནང་རྒྱུ་ཡོངས་འཛིན་ཡེ་ཤེས་རྒྱལ་མཚན་ལ་སྙན་སེང་ཞུས་པར་ཁོ་བོ་བན་རྒན་ལ་སྡོད་ཡུལ་གསར་རྒྱག་བྱས་ནས་ཅི་བྱེད། དེ་འདྲ་མི་དགོས་ཞེས་ཞལ་གྱིས་མ་བཞེས་ཀྱང་། རྗེས་སུ་ཡང་སྐྱར་དགོན་པ་ཞིག་གསར་འཛུགས་ཀྱིས་ཡོངས་འཛིན་མཆོག་ནསཞལ་འཛིན་གནང་ན་བསྟན་སྤྱི་དང་བྱེ་བྲག་ལ་དགོན་ཕན་ཆེན་པོ་ཡོད་སྐོར་ཨུ་ནན་ཞུས་མཐར་ཞལ་གྱིས་བཞེས་ཙམ་བྱུང་སྟེ། གྲིབ་ནི་ས་དཔྱད་བཟང་བས་དེར་གཞི་ནས་དགོན་པ་འདེབས་པའི་ལས་གྲྭའི་འགོ་གཙུགས། ཏཱ་ལའི་བླ་མ་རང་ནས་ཐུགས་འཁུར་ཆེན་པོ་གནང་བ་ལྟར་གཞུང་ནས་ལས་གྲྭའི་དོ་དམ་དང་འབྲེལ་གྲོན་དངུལ་སྲང་ཉིས་ཁྲི་ལྷག་ཙམ་བཏང་ཞིང་། ཡོངས་འཛིན་ཡེ་ཤེས་རྒྱལ་མཚན་རང་ནས་དངུལ་སྲང་ཆིག་སྟོང་ལྔ་བརྒྱ་ཙམ་གནང་། དེ་མིན་དད་ཅན་ཁག་ནས་ཀྱང་རྒྱབ་སྐྱོར་ཞུས། གཙུག་ལག་ཁང་དང་། རུང་ཁང་། སྒྲུབ་ཁང་སོགས་འདུལ་བ་དང་མཐུན་པ་དགོས་པ་བཞིན་བཟོ་སྐྲུན་སྤྱིའི་རྒྱ་ཁྱོན་སྤྱི་ཁྲེ་གྲུ་བཞི་མ་བདུན་སྟོང་ཡོད་པའི་གཙུག་ལག་ཁང་ཀ་བ་སུམ་ཅུ་སོ་གཉིས་ཉིས་ཐོག་དང་། ཁྱམས་ཀ་བ་ཉི་ཤུ་རྩ་བརྒྱད་ཀྱི་ས། སྤྱིལ་བུ་དྲུག་ཅུ་རེ་བརྒྱད་བཅས་ལས་དུས་ཡུན་ཟླ་བ་ལྔ་ཙ་ལས་མ་འགོར་བར་བསྐྲུན། དགོན་པ་འདིར་གཙུག་ལག་ཁང་གི་དབུས་སུ་རྟེན་གྱི་གཙོ་བོ་ཐུབ་པ་ལྷ་སའི་ཇོ་བོ་ལས་མཐོ་ཙམ་ཡོད་པ་ཁྲི་རྒྱབ་ཡོལ་དང་བཅས་པ་དང་། གཙང་ཁང་གི་ཐུབ་པའི་གཡས་གཡོན་དུ་ཐུབ་ཆེན་ལྷ་སའི་ཇོ་བོའི་སྐུ་ཚད་དང་མཉམ་པ་རེ། གཟུས་རྡོ་རྗེ་རྒྱལ་མཚན་གྱིས་བཞེངས་པར་གྲགས་པའི་གདུང་རྟེན་ལི་མ་ཐོག་ཚད་མ་རེ། འདུ་ཁང་གི་གོང་གྲལ་གཡས་སུ་ཡོངས་འཛིན་ཡེ་ཤེས་རྒྱལ་མཚན་གྱི་དངུལ་གདུང་ཐོག་ཚད་མ། དེའི་གཡས་གཡོན་དུ་དངུལ་སྐུ་སྐུ་ཚད་མ་རེ། བྲ་སྒོ་རབ་འབྱམས་པའི་ཐུགས་དམ་གྱི་རྟེན་ཙོང་ཁ་པ་ཆེན་པོའི་སྐུ་བརྙན། གོང་བྲལ་གཡོན་དུ་བྱམས་པའི་སྐུ་བརྙན་དེའི་གཡས་གཡོན་དུ་ཨ་ཏི་ཤ་དང་། ཙོང་ཁ་པའི་སྐུ་བརྙན་སོགས་སྐུ་བརྙན་མང་པོ་ཡོད་པ་དང་། ད་དུང་སྣར་ཐང་དཔར་མའི་བཀའ་འགྱུར་དང་བསྟན་འགྱུར་ཆ་ཚང་ཡོད་པའི་བཀའ་འགྱུར་པོད་སོ་སོའི་དབུ་ཤོག་གསུམ་རེ་གསེར་བྲིས་དང་། དཀའ་བསྟན་ཚང་མར་མཛོད་གོས་ཀྱི་ན་བཟའ་གདོང་དར་རང་འགྲིག རྗེ་ཙོང་ཁ་པ་ཆེན་པོའི་གསུང་འབུམ་གསེར་བྲིས་མ་སོགས་གསུང་རབ་དུ་མ་ཡོད། གཙུག་ལག་ཁང་གི་ལྡེབས་བྲིས་སུ་སྟོན་པ་ཤཱཀྱ་ཐུབ་པ་གནས་བརྟན་བཅུ་དྲུག་གིས་བསྐོར་བ་དང་། རྒྱལ་བ་སེང་གེ་ང་རོ། དེ་བཞིན་གཤེགས་པ་ཀུན་གཟིགས། སངས་རྒྱས་མར་མེ་མཛད། རྒྱལ་བ་བྱམས་པ། འོད་དཔག་མེད། ཡོངས་འཛིན་ཡེ་ཤེས་རྒྱལ་མཚན་གྱི་སྐུ་བརྙན་སོགས་སྐུ་བརྙན་མང་པོ་ཡོད་པ་དང་། གདུང་མ་རྣམས་ལ་གསང་བདེ་འཇིགས་གསུམ་དང་། ཚེ་ལྷ་རྣམ་གསུམ་སོགས་ཀྱི་རྩ་སྔགས་ལཉྩ་ལ་གསེར་ཤོག་སྦྱར་མ་སོགས་ཀྱིས་རྣམ་པར་བཀྲ་བ་ཡོད་ཀྱང་། ད་ལྷ་ཤུལ་ཕྲན་བུ་ལས་བསྡད་མེད།
འཁྲུངས་སྐར་ལ་ཕུལ་བའི་སྙན་ཚིག་ཁྱོར་མོ་ཞིག།
རིམ་བཞིན།
ཁྱེད་ནི་ངའི་ཡོད་ཚད་ཀྱི་ཡོད་ཚད་དང།
སེམས་ཀྱི་བཞན་པ་ཆག་ཡུལ་དུ་འགྱུར།
ངའི་དྲན་གསོ་གཅིག་པུ་ལ།
དེ་རིང་ནི་ཁྱེད་མི་ལོ་ཉི་ཤུ་ ལ་སོན་པས།
དེ་རིང་ནི་ཁྱེད་ཀྱི་འཁྲུངས་སྐར་ཡིན།
ཁྱེད་ཀྱི་འཁྲུངས་སྐར་ལ།
ཁྱེད་ཀྱི་འདྲ་པར་ལ་བལྟ་བཞིན།
༼ འཁྲུངས་སྐར་ལ་བཀྲ་ཤིས་མདེ་ལེགས།༽ཞེས་པའི་
ངའི་ཁྱར་ཁྱོར་གྱི་སྙན་ཚིག་འདི་དང་སྒྲོགས་པའི།
ཐར་ཐོར་སྨོན་ལམ་ཞིག་ལས་གཞན་མ་འདས།
༡༠ཚེས་༢༨དགོང་མོར།
དྲང་སྲོང་བཙུན་མོའི་སྐར་ཚོམ་
ངོ་སྤྲོད།
དྲང་སྲོང་བཙུན་མོའི་སྐར་ཚོམ་ནི་ནམ་མཁའ་བྱང་མའི་སྐར་ཚོམ་ཚོགས་ཀྱི་གཅིག་ཡིན་པ་དང་།    དེ་དྲང་སྲོང་རྒྱལ་པོའི་སྐར་ཚོམ་གྱི་ལྷོ་ཕྱོགས་དང་ལྷ་མོའི་སྐར་ཚོམ་གྱི་བྱང་ཕྱོགས་ན་གནས་ཡོད།
ངག་རྒྱུན།
ཀེ་རི་སེའི་ལྷ་སྒྲུང་ཁྲོད།    ཨན་ཏུའོ་མེ་ཏ་ནི་ཨེ་ཙི་ཨོ་ཕི་ཡའི་རྒྱལ་པོ་ཁོ་ཧྥུ་སི་དང་རྒྱལ་མོ་ཁ་ཞི་ཨའོ་ཕེ་ཡ་གཉིས་ཀྱི་སྲས་མོ་ཡིན།     རྒྱལ་མོ་ཁ་ཞི་ཨའོ་ཕེ་ཡ་ནི་རང་གི་མཛེས་སྡུག་ཧ་ཅང་ངོམ་པར་དགའ་བ་ཞིག་ཡིན་སྟབས།    མོའི་སྤྱོད་ཚུལ་འདིས་མཚོ་ལྷ་པོ་སའེ་ཏུང་གི་ཆུང་མ་ཨན་ཧྥེ་ཐེ་ལི་ཐུའེ་ལ་ཕོག་ཐུག་བཟོས་པ་ཡིན་པས།    ཨན་ཧྥེ་ཐེ་ལི་ཐུའེ་ཡིས་པོ་སའེ་ཏུང་ལ་མོར་དགྲ་ཤ་ལེན་དགོས་ཟེར།      པོ་སའེ་ཏུང་གིས་ན་ཀྲའི་སྐར་ཚོམ་ཨེ་ཙི་ཨོ་ཕི་ཡ་ལ་རྡོག་བརྫིས་བྱེད་དུ་མངགས།     ཨེ་ཙི་ཨོ་ཕི་ཡའི་རྒྱལ་པོ་ཁོ་ཧྥུ་སི་ཧ་ཅང་སྐྲག་སྣང་སྐྱེས་པ་དང་།     ཁོས་ལྷ་ལ་འཇིགས་པ་འདི་ལས་སྐྱོབ་ཐབས་ཀྱི་སྐྱབས་འཇུག་བྱས།     ལྷའི་བཀའ་ལུང་ལྟར་ན་གལ་ཏེ་འཇིགས་པ་འདི་ལས་སྐྱོབ་དགོས་ན་ཨན་ཏུའོ་མེ་ཏ་འབུལ་དགོས་ཟེར།      ཨན་ཏུའོ་མེ་ཏའི་ཡབ་ཡུམ་གཉིས་ཀྱིས་མོ་རང་ལྕགས་ཐག་གིས་ན་ཀྲའི་སྐར་ཚོམ་གྱི་མཚོན་བྱེད་མཚོ་འདྲེ་བརྒྱུད་སའི་ལམ་གྱི་ཕ་བོང་ཆེན་པོ་ཞིག་གི་སྟེང་བཀྱིག་ནས་བཞག     སྟབས་ལེགས་པ་ཞིག་ལ་དཔའ་བོ་ཕོ་ཨེར་ཞིའུ་སིས་སྐྲ་ལོ་སྦྲུལ་ཅན་གྱི་བདུད་མོ་མེ་ཏུའུ་ཧྲ་བསད་ནས་ཕྱིར་ལོག་པའི་ལམ་བར་དུ་ཡ་ང་བའི་ཚུལ་དེ་བལྟས་པ་ཙམ་གྱིས་མཐོང་ནས།    ཆིབས་རྟ་བཅིབས་ནས་ཨན་ཏུའུ་མེ་ཏ་ཡོད་སའི་སར་ཡོང་ནས་མྱུར་བ་མྱུར་དུ་སྐྲ་ལོ་སྦྲུལ་ཅན་གྱི་བདུད་མོ་མེ་ཏུའུ་ཧྲ་ཡི་དབུ་བླངས་ནས་ན་ཀྲའི་སྐར་ཚོམ་རྡོ་རུ་འགྱུར་དུ་བཅུག་པ་དང་།   ཕོ་ཨེར་ཞིའུ་སིས་མཚོ་འདྲེ་བསད་ནས་ཨན་ཏུའོ་མེ་ཏ་བསྐྱབས།     གནས་ཚུལ་འདིས་ལྷ་ཡུལ་སེམས་འགུལ་ཐེབས་སུ་བཅུག་ནས།     ལྷ་ཡུལ་གྱིས་དོན་དེར་ཞུགས་པའི་སྐྱེས་དངོས་ཡོད་ཚད་ནམ་མཁར་དྲངས་ནས་སྐར་ཚོམ་དུ་བསྒྱུར།    རྒྱལ་པོ་ཁོ་ཧྥུ་སི་དྲང་སྲོང་རྒྱལ་པོའི་སྐར་ཚོམ་དུ་འགྱུར་བ་དང་རྒྱལ་མོ་ཁ་ཞི་ཨའོ་ཕེ་ཡ་དྲང་སྲོང་བཙུན་མོའི་སྐར་ཚོམ་དུ་འགྱུར།     ཨན་ཏུའུ་མེ་ཏ་ལྷ་མོའི་སྐར་ཚོམ་དུ་འགྱུར་བ་དང་དཔའ་བོ་ཕོ་ཨེར་ཞིའུ་སི་དྲང་སྲོང་དཔའ་བོའི་སྐར་ཚོམ་དུ་འགྱུར།     ཕོ་ཨེར་ཞིའུ་སི་ཡི་ཆིབས་རྟ་འཕུར་རྟའི་སྐར་ཚོམ་དུ་འགྱུར་བ་དང་མཚོ་འདྲེ་ན་ཀྲ་དེ་ན་ཀྲའི་སྐར་ཚོམ་དུ་འགྱུར་བ་ཡིན།      རྒྱལ་མོ་ཁ་ཞི་ཨའོ་ཕེ་ཡ་དྲང་སྲོང་བཙུན་མོའི་སྐར་ཚོམ་དུ་འགྱུར་བ་ནས་བཟུང་མོས་རང་ཉིད་ཀྱི་སྐྱོན་ཆ་ངོས་ཟིན་ནས།     ལག་གཉིས་མཐོན་པོར་བཀྱགས་པ་དང་སྟོད་སྒུར་སྒུར་བྱས་ནས་འགྱོད་བཤགས་བྱེད་བཞིན་ཡོད།     འདི་ལས་གཞན་ངག་རྒྱུན་ད་དུང་མང་པོ་ཡོད་པ་ཡིན།
ཀུན་མཁྱེན་འཇམ་དབྱངས་བཞད་པ་སྐུ་ཕྲེང་དང་པོ་ངག་དབང་བརྩོན་འགྲུས་
༼དུང་དཀར་ཚིག་མཛོད་ཆེན་མོ་༽ནས་བཏུས།
པན་ཆེན་བླ་མ་
པན་ཆེན་བླ་མ་ཡང་ན་པན་ཆེན་ཨེར་ཏེ་ནི།ནི་དགེ་ལུགས་པ་ཀྱི་སྤྲུལ་སྐུ་ཞིག་རེད།
བཟོ་སྐྲུན་རིག་པ།
བཟོ་སྐྲུན་རིག་པ་ན་ཞིག་རེད། དེས་རྩིས་རིག་དང་རང་བྱུང་ཚན་རིག་སོགས་རྨང་གཞིའི་རིག་ཚན་གྱི་ཤེས་བྱར་ཞིབ་འཇུག་དང་ལག་ལེན་བྱས་པ་བརྒྱུད་ལས་རིགས་ཁག་གི་ད་ཡོད་ཀྱི་རྒྱུ་ཆ་དང་འཛུགས་སྐྲུན་གྱི་ཇུས་འགོད་དང་བཀོལ་སྤྱོད་བྱེད་སྟངས་ལེགས་སུ་གཏོང་གི་ཡོད། བཟོ་སྐྲུན་རིག་པའི་ཞིབ་འཇུག་གི་མི་ནི་བཟོ་བཀོད་པ་ཡིན།
རྗེ་ཡབ་སྲས་གསུམ་གསུང་འབུམ
རྗེ་ཡབ་སྲས་གསུམ་
༡༨༡༢ལོ།
༡༨༡༢ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཡེ་ཤ་ཡཱ།
ཡེ་ཤ་ཡཱ་(יְשַׁעְיָהוּ)ནི་གསུང་རབ་ནང་གི་མི་སྣ་གཅིག་རེད།
དཔལ་ལྡན་ཟླ་བ་གྲགས་པ་
བརྩམས་ཆོས།
ཁོང་གིས་འཕགས་པ་ཀླུ་སྒྲུབ་ཀྱི་དགོངས་པ་ལྟར་ཤེར་ཕྱིན་གྱི་མདོ་སྡེ་རིན་པོ་ཆེ་ཟབ་པ་དང་རྒྱ་ཆེ་བའི་ལམ་འབྲས་བུ་དང་བཅས་པ་སྟོན་པའི་གཞུང་དབུ་མ་ལ་འཇུག་པ་རང་འགྲེལ་དང་བཅས་པ་མཛད་ཅིང༌། གནས་ལུགས་སྟོང་པ་ཉིད་རིགས་པ་བརྒྱ་ཕྲག་གི་སྒོ་ནས་གཏན་ལ་འབེབས་པ་དབུ་མ་རྩ་བའི་འགྲེལ་བ་ཚིག་གསལ་དང༌།  རྒྱུད་ཀྱི་རྒྱལ་པོ་དཔལ་གསང་བ་འདུས་པ་རྩ་རྒྱུད་ཀྱི་འགྲེལ་བ་སྒྲོན་མ་གསལ་བ་མཛད་པས་སྔོན་གྱི་མཁས་པ་རྣམས་ཀྱིས་མཁའ་ལ་ཉི་ཟླ་གཉིས་ས་ལ་གསལ་བ་གཉིས་ཞེས་བསྔགས་པར་གྲགས།  གཞན་ཡང་བཞི་བརྒྱ་པའི་འགྲེལ་བ་དང༌།  རིག་པ་དྲུག་ཅུའི་འགྲེལ་བ་དང༌།དབུ་མ་ཕུང་པོ་ལྔ་པ།  སྟོང་ཉིད་བདུན་ཅུ་པའི་འགྲེལ་བ།  སྐྱབས་འགྲོ་བདུན་ཅུ་པ།  ཐུགས་རྗེ་ཆེན་པོ་ལ་སྨྲེ་སྔགས་སུ་གསོལ་བ། གསང་བ་འདུས་པའི་སྦྱོར་པ་ཡན་ལག་དྲུག་པའི་འགྲེལ་བ། གསང་བ་འདུས་པའི་མངོན་པར་རྟོགས་པའི་རྒྱན་གྱི་འགྲེལ་བ།  རྡོ་རྗེ་སེམས་དཔའི་སྒྲུབ་ཐབས།  ཁྲོ་བོ་བདུད་རྩི་འཁྱིལ་བའི་སྒྲུབ་ཐབས། སྒྲོལ་མའི་བསྟོད་པ་རྣམས་མཛད་དོ།།
དགེ་འདུན་ཆོས་ཀྱི་ཉི་མ།
དགེ་འདུན་ཆོས་ཀྱི་ཉི་མ་ནི་བོད་བརྒྱུད་ནང་བསྟན་ཆོས་ལུགས་ཀྱི་གྲུབ་མཐའ་ཆེན་པོ་དགེ་ལུགས་པའི་པཎ་ཆེན་བླ་མ་སྐུ་ཕྲེང་བཅུ་གཅིག་པ་རེད།
དཔལ་ལྡན་ཟླ་བ་གྲགས་པ་
བརྩམས་ཆོས།
དབུ་མ་ཐལ་འགྱུར་བའི་སློབ་དཔོན་ཞིག  སྤྱི་ལོའི་དུས་རབས་བདུན་པ་ཙམ་ལ་རྒྱ་གར་ལྷོ་རྒྱུད་ཀྱི་བྲམ་ཟེའི་ཁྱིམ་ཞིག་ཏུ་སྐུ་འཁྲུངས་ཤིང་རབ་ཏུ་བྱུང་ནས་ཀླུ་སྒྲུབ་ཀྱི་དབུ་མའི་བསྟན་བཅོས་སོགས་བསླབས་ཏེ་ན་ལེནྡྲའི་མཁན་པོ་མཛད་ཅིང༌། དབུ་མའི་གཞུང་ཚིག་གསལ་དང༌། དབུ་མ་འཇུག་པ་སོགས་མཛད་དེ་སངས་རྒྱས་བསྐྱངས་ཀྱི་བརྒྱུད་པ་བཟུང་ནས་དབུ་མ་ཐལ་འགྱུར་བའི་སྲོལ་བཏོད།
སྨོན་ལམ་ཚིག་མཛོད།
ཐུབ་བསྟན་ཆོས་ཀྱི་ཉི་མ།
ཐུབ་བསྟན་ཆོས་ཀྱི་ཉི་མ་ནིདགེ་ལུགས་པ་ཀྱི་པན་ཆེན་བླ་མ་ཞིག་རེད།
ཨ་རོན།
ཨ་རོན་(אַהֲרֹן)ནི་གསུང་རབ་ནང་གི་མི་སྣ་གཅིག་རེད།
ཆེ་ཤོས་ཀྱི་འབིགས་འཕྲུལ་ཞིག
ཚངས་ཐིག་ལ་རྨིད་༡༢.༡༢ རིང་ཚད་ལ་རྨིད་༩༤  ལྗིད་ཚད་ལ་ཏུན་༢༢༠༠ཡོད་༢༠༡༨ལོའི་ཟླ་བ་༣པར།
མཚོན་གསུམ་ཅན་གྱི་རྣོན་གྲི་ལྡན་པའི་༼འབྲུག་ཆེན་༽དེ་ཀྲུང་ཅའོ་ཐན་ཧེ་འཕྲུལ་ཆས་སྒྲིག་ཆས་ཀུང་སིའི་འཁོར་ཁང་ནས་ཐོན་པ་དང་།རང་རྒྱལ་གྱིས་རང་བརྟེན་ཞིབ་བཟོ་གནང་ནས་ཕྱི་ཕྱོགས་ལ་ཚོང་གཉེར་གནང་བའི་ཚངས་ཐིག་ཆེ་ཤོས་ཀྱི་འབིགས་འཕྲུལ་ཞིག་ཡིན་ཞིང་། འདི་ནི་ཀྲུང་གོས་ཕྱི་རྒྱལ་གྱི་ཕུག་ལམ་ཆེ་ཤོས་ཀྱི་ལས་གྲྭའི་རྣམ་གྲངས་ཐོག་ཏུ་སྤྱོད་རྒྱུ་ཡིན།   —བྷང་ག་ལའི་གཱ་ན་ཕུ་ལའི་ཆུ་འོག་ཕུག་ལམ་ལས་གྲྭ།
འདམ་ཆུ་རླུང་གནོན་དོ་མཉམ་ཡོང་བའི་འབིགས་འཕྲུལ་འདི་ནི་ཨེ་ཤེ་ཡ་ལྷོ་མའི་ནང་གི་ཚངས་ཐིག་ཆེ་ཤོས་ཀྱི་འབིགས་འཕྲུལ་ཤིག་ཡིན་ཞིང་། དེ་ཐེངས་ཀྲུང་ཅའོ་ཐན་ཧེའི་ཀུང་སིའི་ཚངས་ཐིག་ཆེ་ཤོས་ཀྱི་འབིགས་འཕྲུལ་དེ་ཕྱིར་འཚོང་གནང་བ་དེས།  དར་རྒྱས་ཆེ་བའི་རྒྱལ་ཁབ་ཀྱིས་ཚངས་ཐིག་ཆེ་ཤོས་ཀྱི་འབིགས་འཕྲུལ་ཁྲོམ་ར་བཟུང་བའི་དུས་མཚམས་མཇུག་སྒྲིལ་བར་སོང་ལ།  ཀྲུང་གོའི་འབིགས་འཕྲུལ་འཆར་བཀོད་དང་ཞིབ་སྤེལ་གནང་བའི་ནུས་པ་དེ་འཛམ་གླིང་ལ་ཁ་ཕྱོགས་པ་མཚོན།
བྷང་ག་ལ་གཱ་ན་་ཕུ་ལའི་གཙང་པོའི་ཆུ་འོག་གི་ཕུག་ལམ་ལས་གྲྭ་འདི་ནི་ཀྲུང་གོ་དང་ཉེ་འབྲེལ་རྒྱལ་ཁབ་དབར་གྱི་གལ་ཆེའི་གནས་བབས་ཤིག་ཡིན་ལ། རྒྱལ་ཁབ་ཀྱི་རྒྱུད་གཅིག་ལམ་གཅིག་གི་གྲོས་འགོའི་ནང་གི་གལ་ཆེའི་གྲུབ་ཆ་ཞིག་ཀྱང་ཡིན།  དེས་ཡ་གླིང་གི་གཞུང་ལམ་དྲ་བ་འཐུས་ཚང་ཡོང་བར་དམིགས་བསལ་གྱི་དོན་སྙིང་ལྡན་ཡོད།
གཱ་ན་ཕུ་ལའི་གཙང་པོའི་ཆུ་འོག་གི་ཕུག་ལམ་ལས་གྲྭའི་རྣམ་གྲངས་འདིར་སྤྱི་ལེ་༣.༥ཡོད་ཅིང་། དེའི་ཁྲོད་དུ་ཕུག་ལམ་རིང་ཚད་ལ་རྨིད་༢༤༥༠ཟིན་གྱི་ཡོད།  ས་ངོས་ལས་གཏིང་ཚད་རྨིད་3༡ཙམ་དང་།  ས་ཆུའི་གནོན་ཤུགས་ལའང་MPa ༠.༥༩ ཟིན་གྱི་ཡོད།  འདམ་རྒྱུའི་ཕྱེ་ཞིབ་ཀྱི་མྱགས་ས་དང་།  ཕྱེ་རྡུལ་སོགས་ཀྱི་གཙོ་བོར་གྱུར་ཞིང་།  ལས་གྲ་གཉེར་བའི་བརྒྱུད་རིམ་ནང་བྱེ་མའི་བརྩེགས་རིམ་གཤེར་གྱུར་སླ་ཞིང་།  འབྱིང་རིམ་ཚོད་འཛིན་དཀའ་བ། གྲི་སྡེར་འདམ་མདུད་སླ་བ། བཏུབ་གཞོག་གི་ངོས་རྡིབ་སླ་བ། འདམ་སེལ་གྱི་ཁ་འགག་བདེ་བ་བཅས་ཀྱི་གནས་ཚུལ་འཕྲད་སྲིད་པས། ཀྲུང་ཅའོ་ཐན་ཧེ་ཀུང་སིས་འདིེར་དམིགས་ནས་ཇུས་འགོད་ཅིག་བྱས་ཡོད་པ་ནི།   འོས་འཚམ་གྱི་གྲི་སྡེར་ཞིག་དང་།  ཆུ་འདམ་དབྱེ་འབྱེད་ཀྱི་ལག་རྩལ།    དེ་བཞིན་རིག་ནུས་ཅན་གྱི་འབྱིང་རིམ་ཚོད་འཛིན་གྱི་ལག་རྩལ། འདམ་ཆུ་རེས་འཁོར་མ་ལག་གི་རང་འགུལ་ཚོད་འཛིན་སོགས་ཐོག་མའི་གསར་གཏོད་ཀྱི་ལག་རྩལ་བེད་སྤྱོད་བཏང་ཡོད།
ཀྲུང་ཅའོ་ཐན་ཧེ་ཡིས་ཀྲུང་གོའི་ཅའོ་ཅན་ཚོགས་པའི་ཀུང་སིིའི་ཆེད་དུ། ལོ་ཁ་ཤས་ཀྱི་ནང་་ལས་རིགས་དེའི་རྗེས་རབས་པ་ཞིག་ནས་མདུན་སྐྱོད་པ་ཞིག་ཏུ་གྱུར་ཡོད་ཅིང་། ཀྲུང་གོའི་གསར་བཟོ་ནས་ཀྲུང་གོའི་གསར་གཏོད་ལ་འཕོ་འགྱུར་ཕྱིན་པ་མངོན་བཞིན་ཡོད།    ཤེས་རྟོགས་བྱུང་བར་གཞིགས་ན།    རྣམ་གྲངས་དེའི་རྗེས་ལ་ཀྲུང་ཅའོ་ཐན་ཧེ་ཀུང་སིས་རང་བརྟེན་ཞིབ་བཟོ་གནང་བའི་ཨེ་ཤེ་ཡ་ཤར་ལྷོའི་མྱུར་བགྲོད་ལྕགས་ལམ་སྟེ།  ཧིན་རྡུ་ཉི་ཤི་ཡའི་ཡ་ཝན་མྱུར་བགྲོད་ལྕགས་ལམ་དང་པོའི་ཕུག་ལམ་ལས་གྲྭའིི་ཚངས་ཐིག་ལ་རྨིད་༡༣.༡༩ཙམ་ཡོད་དེ།  ད་ལོའི་མཚམས་ལ་མཇུག་སྒྲིལ་གྱི་ཡོད།    སྐབས་དེ་དུས་ཀྲུང་གོས་ཕྱི་ཕྱོགས་ཚོང་གཉེར་གནང་བའི་ཚངས་ཐིག་ཆེ་ཤོས་ཀྱི་འབིག་འཕྲུལ་ཟིན་ཐོ་བསྐྱར་དུ་་གཏོད་རྒྱུ་ཡིན་་་ལ། འཛམ་གླིང(ཡ་གླིང)ལྕགས་ལམ་འཛུགས་སྐྲུན་ཁྲོད་དུ་ཚངས་ཐིག་ཆེ་ཤོས་ཀྱི་འབིགས་འཕྲུལ་ཞིག་ཀྱང་ཡིན།
༡༨༡༡ལོ།
༡༨༡༡ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཨབ་ཡཱ་ཐར།
ཨབ་ཡཱ་ཐར་(אביתר)ནི་གསུང་རབ་ནང་གི་མི་སྣ་གཅིག་རེད།
གནས་ཆུང་
（གནས་ཆུང་ཆོས་སྐྱོང་）བོད་ཀྱི་ལོ་རྒྱུས་ཐོག་བཤད་སྲོལ། སྔར་བོད་ཀྱི་རྒྱལ་པོ་ཁྲི་སྲོང་ལྡེ་བཙན་གྱིས་བསམ་ཡས་གཙུག་ལག་ཁང་བཞེངས་ཟིན་རྗེས་ལྷ་ཁང་འདི་ཉིད་སྲུང་སྐྱོབ་བྱེད་མཁན་གི་སྲུང་མ་གཉིས་པོ་ཞིག་དགོས་པར་བསམས་ནས་སློབ་དཔོན་པདྨ་ལ་ཞུས་པས་སློབ་དཔོན་གྱིས་བོད་ཀྱི་ལྷ་སྲིན་སྡེ་བརྒྱད་མང་པོ་ཞིག་ལ་བཀའ་ཕབས་སྐབས་ཁོ་ཚོས་ཞུས་དོན། ང་ཚོས་ལྷ་ཁང་འདི་སྲུང་སྐྱོབ་བྱེད་མི་ནུས། དེ་བས་བྱང་ཕྱོགས་བྷ་ཏ་ཧོར་གི་སྒོམ་གྲྭ་ཟེར་བ་ན་དམུའི་རིགས་ལས་བྱུང་བའི་མི་མ་ཡིན་རྒྱལ་པོ་པེ་ཧར་ཟེར་ཞིག་ཡོད་ཅིང། དེ་ནི་ནོར་རྒྱ་ཁབ་ཙམ་གྱི་རྗེས་ལ་བྱ་རྒོད་པའི་ཉིན་ལམ་བཅོ་བརྒྱད་ཀྱི་བར་རྗེས་འདེད་བྱེད་ཐུབ་པ་ཞིག་ཡིན་པས་དེ་ལྷ་ཁང་འདིའི་སྲུང་མར་བསྐོས་ན་ཞེས་ཞུས། དེ་ནས་སློབ་དཔོན་གྱིས་རྒྱལ་པོར་དེ་ལྟར་གསུངས་པས་རྒྱལ་པོས་རང་གི་སྲས་མུ་ཏིག་བཙན་པོ་དམག་དཔུང་ཁྲི་ཕྲག་མང་པོའི་དཔུང་དང་བཅས་མངགས་ཏེ་བྷ་ཏ་ཧོར་གྱི་སྒོམ་གྲྭ་བཅོམ་ནས་དེའི་ནང་དུ་ཡོད་པའི་རྒྱུ་ནོར་རིན་ཐང་ཆེ་བ་ཐམས་ཅད་བོད་དུ་དྲངས། དེ་དང་མཉམ་དུ་རྒྱལ་པོ་པེ་ཧར་ཡང་རྗེས་འབྲངས་བྱས་ཏེ་བོད་དུ་ཕེབས་པ་སློབ་དཔོན་པདྨས་དམ་ལ་བཏགས་ཏེ་བསམ་ཡས་གཙུག་ལག་ཁང་གི་སྲུང་མར་བསྐོས། གནས་ཆུང་ནི་དེའི་ལས་བྱེད་བློན་པོ་རྡོ་རྗེ་གྲགས་ལྡན་ཞེས་པ་དེ་ཡིན་ཅིང། ཐོག་མར་ལྷ་ས་ཚལ་གུང་ཐང་གི་སྲུང་མར་ཡོད་པ་ལ་བོད་ཀྱི་རབ་བྱུང་དགུ་པའི་མེ་རྟ་（༡༥༤༦）ལོར་ཚལ་གུང་ཐང་གི་གཙུག་ལག་ཁང་ལ་མེ་སྐྱོན་བྱུང་སྐབས་དགོན་པ་དེའི་མཁན་པོས་སྡུག་འདྲེ་ཁྱོད་ཀྱིས་དགོན་པ་འདི་ཙམ་སྲུང་མི་ཐུབ་ན་ང་ཚོས་བསྟེན་མཆོད་བྱས་པར་དགོས་པ་མེད་ཟེར་ནས་གནས་ཆུང་བཀུག་ཐོག་ཕུག་རོན་གྱི་རོ་ཞིག་ལ་བསྟིམས་ནས་སྒམ་གྱི་ནང་བླུགས་ཏེ་ལྷ་ས་སྐྱིད་ཆུའི་ནང་དོར། དེ་སྐབས་འབྲས་སྤུངས་བདེ་ཡངས་གྲྭ་ཚང་གི་མཁན་པོ་ལྕོག་པོ་བྱང་ཆུབ་དཔལ་པ་ཡིན་པས་ཁོང་གིས་ཉེ་གནས་ལ། དེ་རིང་འབྲས་སྤུངས་མདུན་གྱི་གཙང་པོའི་འགྲམ་དུ་སྒུགས་ཏེ་གཙང་ཆུའི་ནང་ནས་དངོས་པོ་བླུགས་པའི་སྒམ་ཆུང་ཞིག་ཁྱེར་ཡོང་བ་ཡོད་པས་དེ་ཁྱོད་ཀྱིས་བཟུང་ནས་ཁ་མ་ཕྱེ་བར་ངའི་མདུན་དུ་ཁྱེར་ཤོག་ཅེས་གསུངས། ཉེ་གནས་ཀྱིས་ཆུའི་ནང་ནས་དངོས་པོ་བླུགས་པའི་སྒམ་ཆུང་དེ་ལག་ཏུ་ཁྱེར་ནས་འབྲས་སྤུངས་དགོན་པོའི་མདུན་གཤམ་ལ་སླེབས་སྐབས་བསམ་པར། དེ་རིང་ངའི་བླ་མས་སྒམ་འདི་ཆེད་མངགས་ལེན་པར་བཏང་བ་འདིའི་ནང་རིན་ཐང་ཆེ་བའི་དངོས་པོ་ཇི་འདྲ་ཞིག་ཡོད་དམ་སྙམ་ནས་ཁ་ཕྱེ་བས་དེ་ཡི་ནང་ནས་ཕུག་རོན་ཞིག་འཕུར་སོང་བ་དང། དགོན་པའི་གཤམ་གྱི་སྦྱར་སྡོང་ཆེན་པོ་ཞིག་གི་རྩེར་བབས། དེའི་གནས་ཚུལ་བླ་མར་ཞུས་པས་བླ་མས་ཁྱོད་ཀྱིས་དེ་རིང་གོ་མ་ཆོད། སྒམ་ཆུང་དེ་ཁ་མ་ཕྱེ་པར་ངའི་མདུན་དུ་འཁྱེར་ཡོང་ན་སྲུང་མ་འདི་ཉིད་དགོན་པའི་ནང་དུ་གནས་རྒྱུ་ཡིན་པ་ལ་ཞེས་གསུངས་ནས་ཕུག་རོན་བབས་པའི་ཤིང་སྡོང་དེའི་འགྲམ་དུ་རྟེན་མཁར་ཆུང་ངུ་ཞིག་བརྩིགས། དེ་ནས་བཟུང་ཆོས་སྐྱོང་དེར་གནས་ཆུང་ཞེས་མིང་དུ་ཆགས་ཤིང་འབྲས་སྤུངས་དགོན་པའི་སྲུང་མར་གྱུར། ཏཱ་ལའི་བླ་མ་སྐུ་ཕྲེང་གཉིས་པ་ནས་བཟུང་སྐུ་ཕྲེང་རིམ་བྱོན་གྱི་སྲུང་མར་བསྟེན་ཅིང་དེ་སྔའི་བོད་ས་གནས་སྲིདགཞུང་ཚུགས་རྗེས་སྲིད་གཞུང་གིས་བསྟེན་གསོལ་བྱེད་པའི་སྲུང་མའི་གཙོ་བོར་གྱུར་ཏེ་སྡེ་སྲིད་སངས་རྒྱས་རྒྱ་མཚོས་གནས་ཆུང་གི་རྟེན་མཁར་ཆུང་ངུ་དེར་གཞི་བྱས་ནས་གནས་ཆུང་རྡོ་རྗེ་སྒྲ་དབྱངས་གླིང་ཞེས་པའི་དགོན་པ་དེ་བཏབ་པ་ཡིན།
མིའི་རིགས་རྣ་ལྷན་འབུར་ནད་དུག་
མིའི་རིགས་རྣ་ལྷན་འབུར་ནད་དུག་ནི་གང་ཡིན་ནམ། བུ་སྣོད་སྐེའི་ངན་སྐྲན་དང་འབྲེལ་བ་གང་ཡོད་དམ།
མིའི་རིགས་རྣ་ལྷན་འབུར་ནད་དུག་ནི། ནད་འགོག་ནུས་པ་ཞན་པ་དང་། རྒྱུད་ཁྲིད་སླ་བ། སྲིན་འབུ་དང་ནད་དུག་དང་དེ་བཞིན་དབྱི་ཡོན་སྲིལ་སྲིན་སོགས་སྐྱེ་དངོས་ཕྲ་རབ་སྣ་ཚོགས་འགོ་བ། སྤྱི་ཚོགས་ཀྱི་དཔལ་འབྱོར་གནས་བབ་ཞན་པ། ཁོར་ཡུག་གི་རྒྱུ་རྐྱེན། སྦྲུམ་མང་བ་དང་བཙས་མང་བ། ཆགས་སྤྱོད་སྔ་དྲགས་པ། དགའ་རོགས་མང་བ། བཟའ་ཟླའི་སྤྱོད་པ་མི་གཙང་བ། སྦྲུམ་འགོག་སྨན་གཏོང་བ། ཐ་མག་འཐེན་པ། ཆང་རག་འཐུང་བ། དུག་འཐེན་པ། འཚོ་བཅུད་མི་འདང་བ་སོགས་ལ་ཕོག་སླ།
མིའི་རིགས་རྣ་ལྷན་འབུར་ནད་དུག་འགོས་ན་ད་དུང་ནད་ཡམས་གཞན་དག་སློང་གི་ཡོད།
མིའི་རིགས་ལ་མིའི་རིགས་རྣ་ལྷན་འབུར་ནད་དུག་འགོ་བའམ་ཕོག་པའི་ཚད་གཞི་ཧ་ཅང་མཐོ་པོ་ཡོད་ཅིང་། ཆགས་སྤྱོད་ཡོད་པའི་བུད་མེད་ལ་འགོས་ཚད་༥༠%ནས་༨༠%བར་ཟིན་པ་དང་། འགོས་མ་ཐག་པའི་སྐབས་སུ་ནད་རྟགས་གང་ཡང་མེད་པས་བུད་མེད་ཀྱི་ངན་སྐྲན་སྡུག་ཤོས་ཀྱི་གྲས་ཤིག་རེད།
མཁས་གྲུབ་རྗེ།
མཁས་གྲུབ་རྗེ་ནིདགེ་ལུགས་པ་ཀྱི་པན་ཆེན་བླ་མ་ཞིག་རེད།
ལུང་སྟོན་མ་ཨན་ནཱ།
ཨན་ནཱ་ནི་གསུང་རབ་ནང་གི་མི་སྣ་གཅིག་རེད།
བསོད་ནམས་ཕྱོགས་ཀྱི་གླང་པོ།
བསོད་ནམས་ཕྱོགས་ཀྱི་གླང་པོ་ནིདགེ་ལུགས་པ་ཀྱི་པན་ཆེན་བླ་མ་ཞིག་རེད།
ཕཱ་ནུ་ཨེལ།
ཕཱ་ནུ་ཨེལ་ནི་གསུང་རབ་ནང་གི་མི་སྣ་གཅིག་རེད། (ལུ་ཀཱ། ༢་༣༦)
ཟུར་གསུམ་སྐར་ཚོམ་
ཟུར་གསུམ་སྐར་ཚོམ་ Triangulum ཟུར་གསུམ་སྐར་ཚོམ་ནི་ནམ་མཁའ་བྱང་མའི་སྐར་ཚོམ་ཚོགས་ཀྱི་གཅིག་ཡིན་པ་དང་། དེ་དྲང་སྲོང་དཔའ་བོའི་སྐར་ཚོམ་དང་ལྷ་མོའི་སྐར་ཚོམ། གཡང་དཀར་སྐར་ཚོམ། ཉ་ཟུང་སྐར་ཚོམ་བཅས་དང་འབྲེལ་ནས་ཡོད།
བལྟམས་པའི་ཡུམ་བརྒྱད་
བལྟམས་པའི་ཡུམ་བརྒྱད་
ཟུར་གསུམ་སྐར་ཚོམ་
ངོ་སྤྲོད།
ཟུར་གསུམ་སྐར་ཚོམ་ནི་ནམ་མཁའ་བྱང་མའི་སྐར་ཚོམ་ཚོགས་ཀྱི་གཅིག་ཡིན་པ་དང་།    དེ་དྲང་སྲོང་དཔའ་བོའི་སྐར་ཚོམ་དང་ལྷ་མོའི་སྐར་ཚོམ།    གཡང་དཀར་སྐར་ཚོམ།     ཉ་ཟུང་སྐར་ཚོམ་བཅས་དང་འབྲེལ་ནས་ཡོད།  སྐར་ཚོམ་འདིའི་རྒྱ་ཁྱོན་ལ་ཏུའུ་གྲུ་བཞི་མ131.85ཡོད་ལ།   ནམ་མཁའ་ཡོངས་ཀྱི་རྒྱ་ཁྱོན་ལས0.320%ཟིན།  ནམ་མཁའ་ཡོངས་ཀྱི་སྐར་ཚོམ་བརྒྱད་ཅུ་གྱ་བརྒྱད་ཁྲོད་སྐར་ཚོམ་འདིའི་རྒྱ་ཁྱོན་ཨང་རིམ་བདུན་ཅུ་དོན་བརྒྱད་པ་ཡིན།
བལྟམས་པའི་ཡུམ་བརྒྱད་
པད་མ་གེ་སར་སྡོང་པོ། ཟག་མེད་ཀུན་ཏུ་བཟང་མོ། རྡོ་རྗེ་རྣལ་འབྱོར་མ་ཉིད། བཙུན་མོ་འོད་འཆང་ལྷ་མོ། དཔལ་ལྡན་རྡོ་རྗེ་ཕག་མོ། དགེ་སློང་ཀུན་དགའ་སྨོན་ལམ། མཁའ་འགྲོ་ལས་ཀྱི་དབང་མོ། རྗེ་བཙུན་འཕགས་མ་སྒྲོལ་མའོ། །
ཟུར་གསུམ་སྐར་ཚོམ་
ངག་རྒྱུན།
གནའ་བོའི་ཀེ་རི་སེས་ཟུར་གསུམ་སྐར་ཚོམ་ལDeltotonཟེར་ཞིང་། འདིས་གཙང་བོའི་ཟུར་གསུམ་གླིང་མཚོན་པ་དང་།  ལྷག་པར་དུ་ཉི་ལུའོ་གཙང་བོའི་ཟུར་གསུམ་གླིང་མཚོན་པ་ཡིན་པས།  དེ་ལ“གཙང་བོའི་ལག་སྐྱེས”ཀྱང་ཟེར།  གཞན་འདིས་ཞིང་ལས་ལྷ་མོ་ཏེ་མོ་ཐེ་ཨེར་སྡོད་སའི་ཞི་ཞི་ལི་གླིང་ཕྲན་མཚོན་པ་ཡིན་ཞིང་།   ཞི་ཞི་ལི་གླིང་ཕྲན་ནི་ཏེ་མོ་ཐེ་ཨེར་ལ་ཕུལ་བའི་མཆོད་རྫས་ཡིན་པ་དང་།   ཕོ་ཨེར་སའེ་ཧྥུ་ཉི་གནས་འདི་ནས་གཤིན་རྗེའི་རྒྱལ་པོ་ཧ་ཏེ་སིས་ཁྲིད་སོང་བ་ཡིན།
བློ་བཟང་ཆོས་ཀྱི་རྒྱལ་མཚན།
བློ་བཟང་ཆོས་ཀྱི་རྒྱལ་མཚན་ནིདགེ་ལུགས་པ་ཀྱི་པན་ཆེན་བླ་མ་ཞིག་རེད།
དབེན་ས་པ་བློ་བཟང་དོན་གྲུབ།
དབེན་ས་པ་བློ་བཟང་དོན་གྲུབ་ནིསྤྱི་ལོ་༡༥༠༥ ལོར་འཁྲུངས། རྗེ་འདི་ཉིད་ཀུན་གཟིགས་པཎ་ཆེན་སྐུ་ཕྲེང་དང་པོ་དང་། བརྩི་སྟངས་གཞན་ཞིག་ཏུ་སྐུ་ཕྲེང་གསུམ་པར་བརྩི་སྲོལ་ཡོད་འདུག། སྤྱི་ལོ་༡༥༦༥ ལོར་སྐུ་གཤེགས།
རྩངས་པ་སྐར་ཚོམ་
རྩངས་པ་སྐར་ཚོམ་  Lacerta
རྩངས་པ་སྐར་ཚོམ་ནི་ནམ་མཁའ་བྱང་མའི་སྐར་ཚོམ་ཚོགས་ཀྱི་གཅིག་ཡིན་པ་དང་།   དེ་ངང་དཀར་སྐར་ཚོམ་དང་དྲང་སྲོང་བཙུན་མོའི་སྐར་ཚོམ།     ལྷ་མོའི་སྐར་ཚོམ་བཅས་ཀྱི་བར་ན་གནས་ཡོད།  སྐར་ཚོམ་འདིའི་རྒྱ་ཁྱོན་ལ་ཏུའུ་གྲུ་བཞི་མ201ཡོད་ལ།  ནམ་མཁའ་ཡོངས་ཀྱི་སྐར་ཚོམ་བརྒྱད་ཅུ་གྱ་བརྒྱད་ཁྲོད་སྐར་ཚོམ་འདིའི་རྒྱ་ཁྱོན་ཨང་རིམ་དྲུག་ཅུ་རེ་བརྒྱད་པ་ཡིན། སྐར་ཚོམ་འདི་སྤྱི་ལོ1687ལོར་པོ་ལིན་རྒྱལ་ཁབ་ཀྱི་གནམ་དཔྱད་རིག་པ་བ་ཧོ་ཝེ་སིས་གསར་གཏོད་བྱས་པ་ཡིན།
མངལ་སྐེའི་འབྲས་སྐྲན།
དུས་རྒྱུན་དུ་ཇི་ལྟར་བྱས་ཏེ་བུ་སྣོད་སྐེའི་ངན་སྐྲན་སྔོན་འགོག་བྱེད་དམ།
༼ ༡ ༽ བདེ་ཐང་གི་འཚོ་བ། ཐ་མག་མི་འཐེན་པ་དང་། ཆང་རག་ཉུང་ཙམ་འཐུང་བ། ལུས་རྩལ་མང་ཙམ་རྩེ་བ། སྔོ་ཚལ་དང་ཤིང་ཏོག་མང་ཙམ་ཟ་བ།
༼ ༣ ༽ དུས་བཀག་ནང་བརྟག་དཔྱད་བྱེད་པ། ལོ་ལྟར་བུ་སྣོད་སྐེའི་ངན་སྐྲན་བརྟག་དཔྱད་བྱ་རྒྱུ་གལ་ཤིན་ཏུ་ཆེ།
༼ ༤ ༽ གཉེན་སྒྲིག་དང་བུ་བཙའ་སྔ་དྲགས་རྒྱུ་མེད་པ་དང་། ཕྲུ་གུ་ཉུང་ཙམ་སྐྱེ་བ་དང་སྤུས་དག་སྐྱེ་བ་ཚང་མས་བུ་སྣོད་སྐེའི་ངན་སྐྲན་ཕོག་ཚད་ཆུང་དུ་ངེས་ཅན་གཏོང་ཐུབ།
མཎྜལ་
༄༅།།ཨོྃ་བཛྲ་བྷུ་མི་ཨྰཿཧྰུཾ། དབང་ཆེན་གསེར་གྱི་ས་གཞི། ཨོཾ་བཛྲ་རེ་ང་ཨྰཿཧྰུཾ།ཕྱི་ལྕགས་རི་ཁོར་ཡུག་གིས་བསྐོར་བའི་དབུས་སུ་རིའི་རྒྱལ་པོ་རི་རབ༑ ཤར་ལུས་འཕགས་པོ། ལྷོ་འཛམ་བུ་གླིང་། ནུབ་བ་གླང་སྤྱོད། བྱང་སྒྲ་མི་སྙན། ལུས་དང་ལུས་འཕགས། རྔ་ཡབ་དང་རྔ་ཡབ་གཞན། གཡོ་ལྡན་དང་ལམ་མཆོག་འགྲོ། སྒྲ་མི་སྙན་དང་སྒྲ་མི་སྙན་གྱི་ཟླ། རིན་པོ་ཆེའི་རི་བོ༑ དཔག་བསམ་གྱི་ཤིང་། འདོད་འཇོའི་བ།མ་རྨོས་པའི་ལོ་རྟོག། འཁོར་ལོ་རིན་པོ་ཆེ། ནོར་བུ་རིན་པོ་ཆེ། བཙུན་མོ་རིན་པོ་ཆེ།བློན་པོ་རིན་པོ་ཆེ། གླང་པོ་རིན་པོ་ཆེ། རྟ་མཆོག་རིན་པོ་ཆེ། དམག་དཔོན་རིན་པོ་ཆེ། གཏེར་ཆེན་པོའི་བུམ་པ། སྒེག་མོ། ཕྲེང་བ་མ། གླུ་མ། ཉི་མ། ཟླ་བ། རིན་པོ་ཆེའི་གདུགས། ཕྱོགས་ལས་རྣམ་པར་རྒྱལ་བའི་རྒྱལ་མཚན། དབུས་སུ་ལྷ་དང་མིའི་དཔལ་འབྱོར་ཕུན་སུམ་ཚོགས་པ་མ་ཚང་བ་མེད་པ་འདི་དག་དྲིན་ཅན་རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་དང་། མཉམ་མེད་ཤྰཀྱའི་རྒྱལ་པོའི་ལྷ་ཚོགས་འཁོར་དང་བཅས་པ་རྣམས་ལ་དབུལ་བར་བགྱིའོ། །ཐུགས་བརྗེས་འགྲོ་བའི་དོན་དུ་བཞེས་སུ་གསོལ།།བཞེས་ནས་བྱིན་གྱིས་བརླབ་ཏུ་གསོལ།།ཐོས་པ་རྒྱ་མཚོའི་མཆོད་ཡོན་ཀུན་ནས་འཁྱིལ།།ཡོན་ཏན་མེ་ཏོག་ཚུལ་ཁྲིམས་བདུག་སྤོས་སྤྲིན།།ཤེས་རབ་སྒྲོན་མེ་དད་པ་སྤོས་ཆུའི་མཚོ།།ཏིང་འཛིན་བདུད་རྩིའི་ཞལ་ཟས་དམ་པ་དང་།།བསྟོད་དབྱངས་སྙན་པའི་སིལ་སྙན་སྒྲ་འབྱིན་ཅིང་།།ཀུན་ནས་སྙིང་བརྩེ་རྣམ་སྤྱོད་སྤོབས་པ་ཡི།།གདུགས་དང་རྒྱལ་མཚན་བ་དན་བསྒྲེངས་བྱས་པས།།བདག་ལུས་ཞལ་མེད་ཁང་བརྩེགས་རབ་བརྒྱན་ནས༑༑སྙིང་དབུས་ཆུ་སྐྱེས་ཐེག་ལེ་འདབ་རྒྱས་ལ།།བརྟན་པར་བཞུགས་པའི་ཆོས་རྗེ་མཆོད་བྱེད་ཅིང་།།ངེས་པར་འདུན་པའི་ཡིད་ཀྱིས་གསོལ་འདེབས་ན།།འགྲོ་བའི་བླ་མ་རྟག་ཏུ་མཉེས་གྱུར་ཅིག།།ཆོས་ཀྱི་རྒྱལ་པོ་རྟག་ཏུ་མཉེས་གྱུར་ཅིག།ས་གཞི་སྤོས་ཀྱིས་བྱུགས་ཤིང་མེ་ཏོག་བཀྲམ།།རི་རབ་གླིང་བཞི་ཉིན་ཟླས་རྒྱན་པ་འདི།།སངས་རྒྱས་ཞིང་དུ་དམིགས་ཏེ་ཕུལ་བ་ཡིས།།འགྲོ་ཀུན་རྣམ་དག་ཞིང་ལ་སྤྱོད་པར་ཤོག།དེང་ནས་བྱང་ཆུབ་སྙིང་པོའི་བར།།བདག་གི་ལུས་དང་ལོངས་སྤྱོད་དང་།།དུས་གསུམ་དགེ་བའི་དངོས་པོ་རྣམས།།སེམས་ཅན་ཀུན་གྱི་དོན་གྱི་ཕྱིར།།གུས་པས་ཁྱེད་ལ་དབུལ་བར་བགྱི།།ཀུན་ནས་གཟིགས་པའི་སྤྱན་ལྡན་པ།།ཡོན་གནས་དམ་པ་ཁྱེད་རྣམས་ཀྱིས།།བདག་ལ་བརྩེ་བས་ཉེར་དགོངས་ནས།།བདག་གི་འདི་དག་བཞེས་སུ་གསོལ།།བཞེས་ནས་བྱིན་གྱིས་བརླབ་ཏུ་གསོལ།།།།
ཀ་ཡ་ཕཱ།
ཀ་ཡ་ཕཱ་(יוסף בַּר קַיָּפָא)ནི་གསུང་རབ་ནང་གི་མི་སྣ་གཅིག་རེད།
དགའ་ལྡན་ལྔ་མཆོད་ཆེན་མོ་
རྗེ་ཙོང་ཁ་བ་མཆོག་དགུང་ལོ་བདུན་ལ་ཆོས་རྗེ་དོན་གྲུབ་རིན་ཆེན་པས་མཁན་པོ་མཛད་པ་དང་། ཏ་དབེན་གཞོན་ནུ་སེང་གེའི་སློབ་མ་གཞོན་ནུ་བྱང་ཆུབ་པས་སློབ་དཔོན་མཛད་དེ་དགེ་ཚུལ་གྱི་སྡོམ་པ་བཞེས་ནས་མཚན་བློ་བཟང་གྲགས་པ་ཞེས་གསོལ། རབ་ཏུ་བྱུང་ཞིང་རྡོ་རྗེ་ཐེག་པའི་སྒོར་སྨིན་པར་མཛད། ཀློག་པ་ཐོས་བསམ་དང་། སྤོང་བ་བསམ་གཏན་ལ་རྩེ་གཅིག་ཏུ་བརྩོན་པ་དགོས་པའི་ཞལ་ཏ་བསྩལ་བ་དང་། དགུང་ལོ་བཅུ་དྲུག་ལ་སོན་པའི་སྐབས་ཆབ་མདོ་བརྒྱུད་དབུས་སུ་བྱོན་ཏེ་ཆུ་གླང༡༣༧༣ལོའི་སྟོན་དུས་འབྲི་གུང་མཐིལ་དུ་ཕེབས་ནས་སྤྱན་སྔ་ཆོས་ཀྱི་རྒྱལ་པོ་མཇལ་ཞིང་། ཐེག་ཆེན་སེམས་བསྐྱེད་སོགས་ཞུ་གནང་མཛད། དེ་ནས་ཆོས་གྲྭ་ཆེན་པོ་བདེ་བ་ཅན(དེང་སང་རྭ་སྟོད་དགོན་པ)དང་། སྙེ་ཐང་ཆོས་རྫོང་དུ་བླ་མ་དམ་པ་བསོད་ནམས་རྒྱལ་མཚན་གྱི་དྲུང་ནས་བདེ་མཆོག་དྲིལ་བུ་ལུས་དཀྱིལ་གྱི་དབང་སོགས་ཞུ་བར་མཛད། དགུང་ལོ་གཉིས་ཙམ་ནས་ཕར་ཕྱིན་གྱི་ཚིག་དོན་ལ་ཤིན་ཏུ་མཁས་པར་གྱུར་ནས་དགུང་ལོ་བཅུ་དགུའི་སྟེང་གསང་ཕུ་དང་། བདེ་བ་ཅན་སོགས་སུ་གྲྭ་སྐོར་ལ་བྱོན། གཞན་ཡང་སྔ་ཕྱིར་ས་བཟང་པཎ་ཆེན་མ་ཏི་པ། སྣར་ཐང་ལོ་ཙཱ་བ་དོན་བཟང་པ། རྗེ་བཙུན་རེད་མདའ་བ། སྐྱོར་མོ་ལུང་གི་མཁན་པོ་བློ་གསལ་བ། མལ་གྲོ་ལྷ་ལུང་བླ་མ་བསོད་གྲགས། བོ་དོང་ལོ་ཙཱ་བ། སྤྱན་སྔ་ཆོས་གྲགས་པ། བླ་མ་ཡེ་ཤེས་རྒྱལ་མཚན། བུ་སྟོན་གྱི་དངོས་སློབ་གོང་གསུམ་བདེ་ཆེན་པ་ཆོས་ཀྱི་དཔལ། ཁྱུང་པོ་ལྷས་པ་གཞོན་ནུ་བསོད་ནམས། བླ་མ་དབུ་མ་དཔའ་བོ་རྡོ་རྗེ་སོགས་མདོར་ན་དབུས་གཙང་དུ་བྱོན་ཚུན་བཤེས་གཉེན་བཅུ་ཕྲག་བཞི་ཙམ་བསྟེན། གསང་ཕུ་དང་བདེ་བ་ཅན་སོགས་གདན་ས་ཆེན་པོ་རྣམས་སུ་མདོ་སྔགས་གཞུང་ལུགས་ལ་ཐོས་བསམ་སྒོམ་གསུམ་དང་། འཆད་རྩོད་རྩོམ་པ་རྒྱ་ཆེར་གནང་ནས་བཤད་སྒྲུབ་ཀྱི་བྱ་བས་དུས་འདའ་བར་མཛད་། དགུང་ལོ་ཉི་ཤུ་ལྷག་ཙམ་དུ་སོན་སྐབས་ཡར་ལུང་རྣམ་རྒྱལ་དུ་ཕེབས་ཏེ་ཁ་ཆེ་པཎྜི་ཏ་ཤཱཀྱ་ཤྲི་བྷ་དྲའི་མཁན་རྒྱུད་ཚོགས་ཆེན་པའི་མཁན་པོ་དཀའ་བཞི་ཚུལ་རིན་པས་མཁན་པོ་དང་། ཚོགས་པ་བྱེ་རྫིང་མཁན་པོ། འདུལ་འཛིན་ཤེར་དཀོན་གྱིས་ལས་སློབ། སྡོམ་བརྩོན་བསོད་ནམས་རྡོ་རྗེས་གསང་སྟོན་མཛད་ནས་བསྙེན་པར་རྫོགས་པའི་སྡོམ་པ་བཞེས། དགུང་གྲངས་སོ་དྲུག་པ་ཆུ་སྤྲེལ༡༣༩༢ལོའི་ཟླ་བཅུ་པར་འཇམ་དཀར་དཔལ་ལྡན་བཟང་པོ་དང་། གནས་བརྟན་རིན་ཆེན་རྒྱལ་མཚན། གནས་བརྟན་བཟང་པོ་སྐྱོང་། གནས་བརྟན་བྱང་སེང་བཅས་དབུས་པ་བཞི་དང་། རྟོགས་ལྡན་འཇམ་དཔལ་རྒྱ་མཚོ་དང་། དགེ་བཤེས་ཤེས་རབ་གྲགས་པ། དགེ་བཤེས་འཇམ་དཔལ་བཀྲ་ཤེས། དགེ་བཤེས་དཔལ་སྐྱོང་སྟེ་མདོ་སྨད་པ་བཞི་བཅས་འཁོར་དག་པ་རྣམ་བརྒྱད་དང་ལྷན་དུ་ཕེབས་ཏེ་བསགས་སྦྱང་དང་སྒྲུབ་པ་གཙོ་བོར་མཛད། མེ་བྱི༡༣༩༦ལོར་གཉལ་སྟོད་རྭ་གྲོང་དུ་དཀའ་བཅུ་དར་མ་རིན་ཆེན་དང་མཇལ་ཞིང་སྲས་ཀྱི་ཐུ་བོར་གྱུར། དགུང་ལོ་ཞེ་དྲུག་པ་རབ་བྱུང་བདུན་པའི་ཆུ་རྟ༡༤༠༢ལོར་གནམ་རྩེ་སྡིང་དུ་དབྱར་གནས་མཛད་དེ་འདུལ་བའི་ཕྱག་ལེན་ལ་དག་ཐེར་དང་། ལོ་དེར་རྭ་སྒྲེང་ཡང་དགོན་དུ་བྱང་ཆུབ་ལམ་རིམ་ཆེ་མོ་གསར་རྩོམ་མཛད། ཙོང་ཁ་པ་ཆེན་པོ་དགུང་གྲངས་ང་གཅིག་པ་མེ་ཕག༡༤༠༧ལོར་སེ་ར་ཆོས་སྡིངས་སུ་མཁས་གྲུབ་དགེ་ལེགས་དཔལ་བཟང་གིས་མཇལ་བར་ཕེབས་ཏེ་ཞབས་ལ་གཏུགས་པས་སྲས་ཀྱི་ཐུ་བོར་གྱུར། ལོ་དེར་གོང་མ་ཏཱ་མིང་ཡུང་ལོ་རྒྱལ་པོ་ཐུགས་དད་ལྷག་པར་འཕེལ་ཏེ་མི་སྣ་ཆེད་དུ་མངགས་ནས་རྒྱལ་སར་སྤྱན་འདྲེན་པའི་འཇའ་ས་དང་། གསེར་ཡིག ཕྱག་རྟེན་དངོས་པོ་དང་བཅས་ནན་ཏན་ཆེན་པོས་སྔ་ཕྱི་ལན་གསུམ་ཙམ་གདན་ཞུ་གནང་རུང་ཞལ་བཞེས་མ་མཛད།
Image དུས་ཁྱད་པར་ཅན་འདི་དང་བསྟུན་ནས་ཨ་ལོང་སྒྲ་མཛོད་ཀྱིས་རྗེ་ཙོང་ཁ་བ་བློ་བཟང་གྲགས་པའི་གསུངས་འབུམ་ལས་བྱང་ཆུབ་ལམ་རིམ་ཆེན་མོ་དང་། རྟེན་འབྲེལ་བསྟོད་པ་སོགས་ཀྱི་ལྗགས་ཁྲིད་ཁ་ཤས་རྗེས་རབས་བསོད་ནམས་ཅན་རྣམས་ཀྱི་བསླབ་པ་སློབ་གཉེར་ཀྱི་རྒྱགས་སུ་ཕུལ་ཡོད་དོ།།
ཚེར་གསེབ་དགོན
མཚན་རྒྱས་པར། ཚེར་གསེབ་དར་རྒྱས་དགོན་ཞེས་ཞུ། ཚེར་གསེབ་ཅེས་པ་བློ་ལྡན་ཤེས་རབ་གྱི་ཕྱག་དཔེ་རླུང་གིས་འཁྱེར་བ་ཚེར་མའི་གསེབ་ཏུ་བབས་པས་ཚེར་གསེབ་ཅེས་པ་དེ་ལྟར་བྱུང་ཞེས་ཟེར། ལ་མོ་མདའ་ནས་སྤྱི་ལེ་བཞི་ལྔ་ཙམ་སྤྱིར་བཏང་འཁོར་ལམ་བརྒྱུད་སོང་ན་དགོན་དེར་སླེབ། དགོན་དེ་ནི་ཐོག་མར་བློ་ལྡན་ཤེས་རབ་གྱིས་ཕྱག་བཏབ་གནང་མཛད། 《བེེ་སེར》དུ་ཀླུ་མེས་ཀྱི་བཏབ་པ་རྗེས་སུ་དགེ་བཤེས་པོ་ཏོ་བས་བསྐྱངས་ཞེས་གསུངས། སྔོན་དགེ་འདུན་ལྔ་བཅུ་སྐོར་གྱིས་རི་བོ་དགེ་ལུགས་ཕྱག་བཞེད་མཛད། བཙུན་མོ་ཚལ་དང་། མ་ལོ་ཚངས་པ་ལྕོག་གཉིས་དང་འདྲ་བར་གཙང་བཀྲས་ལྷུན་གྱི་ཁོངས་ཡིན། ལོ་ལྟར་བོད་ཟླ་༦ཚེས་༡༨.༡༩ལོ་སོར་ཡིད་དམ་རྟ་མགྲིན་དང་འཇིགས་བྱེད་ཀྱི་སྒོ་ནས་གར་འཆམ་གནང་སྲོལ་ཡོད། དགོན་དེའི་གཡོན་ངོས་རྒྱལ་པོ་ལྕོག་ནང་བསེ་ཁྲབ་པ་དང་། བླ་མ་བློ་ལྡན་ཤེས་རབ་ཀྱི་སྐུ་བརྙན་ཡོད། རི་ཟུར་དུ་རྒྱུད་སྨད་ཕྱག་འདེབས་པ་པོ་རྗེ་ཤེས་རབ་སེང་གེའི་གདུང་རྟེན་ཡོད། ད་ལྟ་རྒྱལ་པོ་ལྕོག་གི་རྩིག་གདན་སྟེང་གསར་བཞེངས་གནང་བའི་ནང་སྲུང་མའི་སྐུ་བརྙན་གསར་བཞེངས་གནང་བ་དང་། རྗེ་ཤེས་རབ་སེང་གེའི་གདུང་རྟེན་གསར་བཞེངས་གནང་བའི་ནང་རྗེའི་ཚེམས་བཞུགས་སུ་གསོལ་བ། སྔོན་གྱི་འདུ་ཁང་གི་གྱང་གོག་སོགས་མཇལ་རྒྱུ་ཡོད།
མིའི་རིགས་རྣ་ལྷན་འབུར་ནད་དུག་རིམས་འགོག་སྨན་ཁབ་
མིའི་རིགས་རྣ་ལྷན་འབུར་ནད་དུག་སྔོན་ཁབ་རྒྱག་དགོས་དོན་གང་ཡིན། བདེ་འཇགས་ཡོད་དམ།
མིའི་རིགས་རྣ་ལྷན་འབུར་ནད་དུག་སྔོན་ཁབ་ནི་མིའི་རིགས་ཀྱིས་རིམས་འགོག་སྨན་ཁབ་ལ་བརྟེན་ནས་ངན་སྐྲན་འཇོམས་ཐབས་བྱེད་པའི་ཚོད་ལྟ་ཐོག་མ་ཞིག་ཡིན་ཞིང་། དུས་ཐོག་ཏུ་མིའི་རིགས་རྣ་ལྷན་འབུར་ནད་དུག་སྔོན་ཁབ་གཟེད་ན་བུ་སྣོད་སྐེའི་ངན་སྐྲན་ཕོག་ཚད་ཆུང་དུ་ཆེས་ཆེར་གཏོང་ཐུབ། ༢༠༠༦ལོར། མིའི་རིགས་རྣ་ལྷན་འབུར་ནད་དུག་སྔོན་ཁབ་དང་པོ་དེ་ཨ་རིར་བཏོན་པ་ནས་ད་བར། དེའི་བདེ་འཇགས་རང་བཞིན་ལ་དབང་གྲགས་ལྡན་པའི་སྒྲིག་གཞིའི་ཁས་ལེན་ཐོབ་ཡོད།
ད་ཐེངས་རྒྱལ་ནང་དུ་སྤྱོད་པའི་མིའི་རིགས་རྣ་ལྷན་འབུར་ནད་དུག་སྔོན་ཁབ་ནི་ཚད་གཉིས་ཡིན་པ་དང་། མིའི་རིགས་རྣ་ལྷན་འབུར་ནད་དུག་ཅུང་ཞན་པའི་༡༦དང་ཅུང་ཞན་པའི་༡༨ལ་དམིགས་ནས་རྒྱག་གི་ཡོད་ཅིང་། དེ་ནི་ཉེན་ཁ་ཆེ་བའི་མིའི་རིགས་རྣ་ལྷན་འབུར་ནད་དུག་གཙོ་ཆེ་ཤོས་ཤིག་རེད།
མི་གང་དག་ལ་རྒྱག་ཆོག་གམ།
ཨ་རི་དང་ཀྲུང་གོར་ལོ་༩ནས་༢༦བར་རྒྱག་ཆོག་གི་ཡོད།
ཨ་རིའི་CDCཡིས་མིའི་རིགས་རྣ་ལྷན་འབུར་ནད་དུག་སྔོན་ཁབ་རྒྱག་པའི་ལོ་ན་འཚམ་ཤོས་༡༡དང་༡༢ཡིན་པའི་ངོས་འཛིན་བྱེད་ཀྱི་ཡོད།
ལོ་དེ་ལས་ཡོལ་ན་རྒྱག་ཆོག་གམ།
ལོ་ལས་གལ་ཆེ་བའི་དཔྱད་གཞིར་འཛིན་ས་ཞིག་ནི་ཆགས་སྤྱོད་བྱེད་འགོ་ཚུགས་པའི་དུས་ཚོད་རེད། ཆགས་སྤྱོད་བྱེད་འགོ་ཚུགས་རྗེས་འགོ་བའི་ཉེན་ཁ་ཆེ་རུ་སོང་བས་ཕན་འབྲས་ཀྱང་ཇེ་ཞན་དུ་འགྲོ་གི་ཡོད། ཆགས་སྤྱོད་བྱེད་བཞིན་པའི་བུད་མེད་ཚོས་བུ་སྣོད་སྐེའི་ངན་སྐྲན་འགོག་པའི་ཐབས་ཤེས་ཡག་ཤོས་ནི་དུས་བཀག་ནང་བུ་སྣོད་སྐེའི་སྐྲན་ཡོད་མེད་བརྟག་དཔྱད་བྱེད་པ་དེ་རེད།
མི་གང་དག་གིས་གཟེད་མི་རུང་ངམ།
མ་འཕྲོད་པའི་ནད་རྟགས་ཚབས་ཆེན་ཡོད་པ་དང་། མངལ་འཁོར་ཟིན་པའམ་སྦྲུམ་རྩིས་ཡོད་པ། གློ་བུར་དུ་ནད་གཞི་ཕོག་པ།
ཟླ་མཚན་འབབ་སྐབས་གཟེད་ན་འགྲིག་གམ། འགྲིག
བློ་བཟང་ཡེ་ཤེས།
བློ་བཟང་ཡེ་ཤེས་ནིདགེ་ལུགས་པ་ཀྱི་པན་ཆེན་བླ་མ་ཞིག་རེད།
སེད།
སེད་(שֵׁת)ནི་ཨ་དམ་གྱི་བུ་ཡིན་ཞེས་གསུང་རབ་ནང་འཁོད།
༡༨༡༠ལོ།
༡༨༡༠ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
དཔལ་ལྡན་བསྟན་པའི་ཉི་མ།
དཔལ་ལྡན་བསྟན་པའི་ཉི་མ་ནིདགེ་ལུགས་པ་ཀྱི་པན་ཆེན་བླ་མ་ཞིག་རེད།
མཱ་ཧ་ལཱ་ཨེལ།
མཱ་ཧ་ལཱ་ཨེལ་(מהללאל)ནི་ཁེ་ནཱན་གྱི་བུ་ཡིན་ཞེས་གསུང་རབ་ནང་འཁོད།
ཨེ་ནོ་ཟི། (གསུང་རབ།)
བོད་ཀྱི་རིག་གནས་སྒྱུ་རྩལ་ལམ་བཟོ་རིག་པའི་སྒྱུ་རྩལ།
ཕྱི་ཕྱོགས་དྲ་མཐུད།
[་] [Category:]
བོད་གཡག་རྒོད
བོད་གཡག་རྒོད།
དྲྭ་མིང་། བོད་གཡག་རྒོད། དངོས་མིང་། བྱམས་པ་ཚེ་རིང་། ཕ་ཡུལ། ཁམས་བྲག་གཡབ། ལས་གནས། དགེ་རྒན། འབྲེལ་ལམ་སྐད་འཕྲིན། ༡༨༡༠༨༩༥༢༤༢༤ སྡོད་གནས། ཆབ་མདོ་དཔའ་ཤོད་རྫོང་ཡིད་ཆེན་ཤང་སློབ་ཆུང་། མི་སྒེར་དྲྭ་གནས། www.aichangdu.com འཕྲིན་སྟེགས། aichangdu
འཕུར་རྟའི་སྐར་ཚོམ་
འཕུར་རྟའི་སྐར་ཚོམ་ Pegasus
ངོ་སྤྲོད།
འཕུར་རྟའི་སྐར་ཚོམ་ནི་ནམ་མཁའ་ལྷོ་མའི་སྐར་ཚོམ་ཚོགས་ཀྱི་གཅིག་ཡིན་པ་དང་།    དེ་ལྷ་མོའི་སྐར་ཚོམ་གྱི་ལྷོ་ནུབ་དང་བུམ་པའི་སྐར་ཚོམ་གྱི་བྱང་ཕྱོགས་ན་གནས་ཡོད།  སྐར་ཚོམ་འདིའི་རྒྱ་ཁྱོན་ལ་ཏུའུ་གྲུ་བཞི་མ1121ཡོད་ལ།  ནམ་མཁའ་ཡོངས་ཀྱི་སྐར་ཚོམ་བརྒྱད་ཅུ་གྱ་བརྒྱད་ཁྲོད་སྐར་ཚོམ་འདིའི་རྒྱ་ཁྱོན་ཨང་རིམ་བདུན་པ་ཡིན།
ངག་རྒྱུན་དང་པོ།
ཀེ་རི་སེའི་ལྷ་སྒྲུང་ཁྲོད།    ཕོ་ཨེར་ཞིའུ་སིས་མེ་ཏུའུ་ཧྲ་བསད་རྗེས།     མེ་ཏུའུ་ཧྲའི་སྐེ་མཇིང་ལས་འཕྱུར་བའི་ཁྲག་གི་ནང་འཕུར་རྟ་ཅིག་མཆོང་ནས་ཡོང་།     གཤོག་པ་ཐོག་ཡོད་པའི་ལྷ་རྟ་དེ་མྱུར་བར་ནམ་མཁར་འཕུར་བ་དང་།    རྗེས་སུ་དེ་ཧོ་ལི་ཁུང་རི་བོའི་སྟེང་བབས་ནས།    ཕན་ཆེ་བའི་ཆུ་མིག་གསར་སྐྲུན་བྱས།      ཆུ་མིག་འདི་རྗེས་སུ་སྙན་ངག་པ་རྣམས་ཀྱི་རིག་པ་ཐོལ་སྐྱེས་འབྱུང་སའི་གནས་འགངས་ཆེན་ཞིག་ཏུ་གྱུར།    ཡ་ཏེན་ན་ཡིས་རྟ་ཕོ་འདི་བཏུལ་ནས་པོ་ལེ་ལུའོ་ཧྥེང་ལ་གནང་བ་དང་།     ཁོ་རྟ་ཕོ་དེ་ལ་ཞོན་ནས་ཡུལ་སྐོར་དུ་འགྲོ་རུ་བཅུག     ཡུལ་སྐོར་ཐེངས་གཅིག་གི་ཁྲོད་འཕུར་རྟ་ཡིས་པོ་ལེ་ལུའོ་ཧྥེང་རྟ་ཐོག་ནས་གཡུགས་པས་པོ་ལེ་ལུའོ་ཧྥེང་ཐང་ལ་ལྷུངས་ནས་ཤི།     དེ་རྗེས་འཕུར་རྟ་གཅིག་པུ་ཡུལ་སྐོར་དུ་སོང་བ་དང་།       མཐའ་མར་ལྷ་ཡུལ་དུ་ཐོན་ནས་འཕུར་རྟའི་སྐར་ཚོམ་དུ་འགྱུར།
ངག་རྒྱུན་གཉིས་པ།
གནའ་བོའི་ཀེ་རི་སེའི་ལྷ་སྒྲུང་གཞིར་བཟུང་ན།     ཀྲོའུ་སིའི་བུ་ཕོ་ཨེར་ཞིའུ་སིས་མེ་ཏུའུ་ཧྲ་ཡི་དབུ་བཅད་པ་ན།     མེ་ཏུའུ་ཧྲའི་ལུས་ཕུང་ལས་མཛེས་སྡུག་ལྡན་པ་དང་གཤོག་པ་ཐོག་ཡོད་པའི་འཕུར་རྟ་པོ་ཅ་སུའོ་སི་མཆོང་ཡོང་།     སྐབས་དེར་ཕོ་ཨེར་ཞིའུ་སིས་མེ་ཏུའུ་ཧྲ་ཡི་དབུ་ཁུག་མའི་ནང་རྫོང་ནས་མྱུར་བར་འཕུར་རྟའི་ཐོག་ཞོན་ནས་ཉེན་ཆེའི་ས་དེ་དང་ཁ་བྲལ།     རྗེས་སུ་འཕུར་རྟ་འདི་ནམ་མཁར་དྲངས་ནས་འཕུར་རྟའི་སྐར་ཚོམ་དུ་བསྒྱུར།
ངག་རྒྱུན་གསུམ་པ།
ཀེ་རི་སེའི་ལྷ་སྒྲུང་ཁྲོད།    ཨན་ཏུའོ་མེ་ཏ་ནི་ཨེ་ཙི་ཨོ་ཕི་ཡའི་རྒྱལ་པོ་ཁོ་ཧྥུ་སི་དང་རྒྱལ་མོ་ཁ་ཞི་ཨའོ་ཕེ་ཡ་གཉིས་ཀྱི་སྲས་མོ་ཡིན།     རྒྱལ་མོ་ཁ་ཞི་ཨའོ་ཕེ་ཡ་ནི་རང་གི་མཛེས་སྡུག་ཧ་ཅང་ངོམ་པར་དགའ་བ་ཞིག་ཡིན་སྟབས།    མོའི་སྤྱོད་ཚུལ་འདིས་མཚོ་ལྷ་པོ་སའེ་ཏུང་གི་ཆུང་མ་ཨན་ཧྥེ་ཐེ་ལི་ཐུའེ་ལ་ཕོག་ཐུག་བཟོས་པ་ཡིན་པས།    ཨན་ཧྥེ་ཐེ་ལི་ཐུའེ་ཡིས་པོ་སའེ་ཏུང་ལ་མོར་དགྲ་ཤ་ལེན་དགོས་ཟེར།      པོ་སའེ་ཏུང་གིས་ན་ཀྲའི་སྐར་ཚོམ་ཨེ་ཙི་ཨོ་ཕི་ཡ་ལ་རྡོག་བརྫིས་བྱེད་དུ་མངགས།     ཨེ་ཙི་ཨོ་ཕི་ཡའི་རྒྱལ་པོ་ཁོ་ཧྥུ་སི་ཧ་ཅང་སྐྲག་སྣང་སྐྱེས་པ་དང་།     ཁོས་ལྷ་ལ་འཇིགས་པ་འདི་ལས་སྐྱོབ་ཐབས་ཀྱི་སྐྱབས་འཇུག་བྱས།     ལྷའི་བཀའ་ལུང་ལྟར་ན་གལ་ཏེ་འཇིགས་པ་འདི་ལས་སྐྱོབ་དགོས་ན་ཨན་ཏུའོ་མེ་ཏ་འབུལ་དགོས་ཟེར།      ཨན་ཏུའོ་མེ་ཏའི་ཡབ་ཡུམ་གཉིས་ཀྱིས་མོ་རང་ལྕགས་ཐག་གིས་ན་ཀྲའི་སྐར་ཚོམ་གྱི་མཚོན་བྱེད་མཚོ་འདྲེ་བརྒྱུད་སའི་ལམ་གྱི་ཕ་བོང་ཆེན་པོ་ཞིག་གི་སྟེང་བཀྱིག་ནས་བཞག     སྟབས་ལེགས་པ་ཞིག་ལ་དཔའ་བོ་ཕོ་ཨེར་ཞིའུ་སིས་སྐྲ་ལོ་སྦྲུལ་ཅན་གྱི་བདུད་མོ་མེ་ཏུའུ་ཧྲ་བསད་ནས་ཕྱིར་ལོག་པའི་ལམ་བར་དུ་ཡ་ང་བའི་ཚུལ་དེ་བལྟས་པ་ཙམ་གྱིས་མཐོང་ནས།    ཆིབས་རྟ་བཅིབས་ནས་ཨན་ཏུའུ་མེ་ཏ་ཡོད་སའི་སར་ཡོང་ནས་མྱུར་བ་མྱུར་དུ་སྐྲ་ལོ་སྦྲུལ་ཅན་གྱི་བདུད་མོ་མེ་ཏུའུ་ཧྲ་ཡི་དབུ་བླངས་ནས་ན་ཀྲའི་སྐར་ཚོམ་རྡོ་རུ་འགྱུར་དུ་བཅུག་པ་དང་།   ཕོ་ཨེར་ཞིའུ་སིས་མཚོ་འདྲེ་བསད་ནས་ཨན་ཏུའོ་མེ་ཏ་བསྐྱབས།     གནས་ཚུལ་འདིས་ལྷ་ཡུལ་སེམས་འགུལ་ཐེབས་སུ་བཅུག་ནས།     ལྷ་ཡུལ་གྱིས་དོན་དེར་ཞུགས་པའི་སྐྱེས་དངོས་ཡོད་ཚད་ནམ་མཁར་དྲངས་ནས་སྐར་ཚོམ་དུ་བསྒྱུར།    རྒྱལ་པོ་ཁོ་ཧྥུ་སི་དྲང་སྲོང་རྒྱལ་པོའི་སྐར་ཚོམ་དུ་འགྱུར་བ་དང་རྒྱལ་མོ་ཁ་ཞི་ཨའོ་ཕེ་ཡ་དྲང་སྲོང་བཙུན་མོའི་སྐར་ཚོམ་དུ་འགྱུར།     ཨན་ཏུའུ་མེ་ཏ་ལྷ་མོའི་སྐར་ཚོམ་དུ་འགྱུར་བ་དང་དཔའ་བོ་ཕོ་ཨེར་ཞིའུ་སི་དྲང་སྲོང་དཔའ་བོའི་སྐར་ཚོམ་དུ་འགྱུར།     ཕོ་ཨེར་ཞིའུ་སི་ཡི་ཆིབས་རྟ་འཕུར་རྟའི་སྐར་ཚོམ་དུ་འགྱུར་བ་དང་མཚོ་འདྲེ་ན་ཀྲ་དེ་ན་ཀྲའི་སྐར་ཚོམ་དུ་འགྱུར་བ་ཡིན།
ཡཱ་རིད། (གསུང་རབ།)
ཡཱ་རིད་(ירד)ནི་མཱ་ཧ་ལཱ་ཨེལ་གྱི་བུ་ཡིན་ཞེས་གསུང་རབ་ནང་འཁོད།
མིང་འབྱུང་ཚུལ།
གནས་ཆུང་རྡོ་རྗེ་སྒྲ་དབྱངས་གླིང་
གནས་ཆུང་དགོན་（འབྲས་སྤུངས་དགོན་པའི་མདུན་དུ་ཡོད་）ནི་ཐོག་མ་འབྲས་སྤུངས་བདེ་ཡངས་ཀྱི་མཁན་པོ་ལྕོག་པ་བྱང་ཆུབ་དཔལ་ལྡན་གྱིས་ཕྱག་བཏབ་པ་ཡིན་ཟེར། ད་ལྟའི་གནས་ཆུང་སྒྲ་དབྱངས་གླིང་འདི་ཉིད་ནི་རབ་བྱུང་བཅུ་གཅིག་པའི་ལྕགས་བྱི་（༡༦༦༠）ལོ་ནས་ས་སྤྲེལ་（༡༦༦༨）བར་ལོ་དགུའི་རིང་སྡེ་སྲིད་འཕྲིན་ལས་རྒྱ་མཚོའི་སྐུ་དུས་སུ་རྩིག་རྨང་བཏིང་གྲུབ་རུང་ཆོས་སྐྱོང་ནས་ངའི་གནས་གཞི་ལས་སྔགས་ཁང་རྒྱག་དགོས་ཚུལ་གསུངས་པས་ལུང་ཤིང། དེ་རྗེས་རྒྱལ་བ་སྐུ་ཕྲེང་ལྔ་པ་ཆེན་པོས་བཀའ་བསྩལ་བ་ལྟར་ཐོག་མའི་ཤོག་ཕྲ་དང་བཅས་གང་ཅིའི་ལྗགས་བཀོད་སྡེ་སྲིད་སངས་རྒྱས་རྒྱ་མཚོ་རང་ནས་གནང་ཞིང། ལས་གྲོ་དོ་དམ་སྐྱིད་སྟོད་པ་བསྟན་པ་རྒྱལ་མཚན་དང། ཕུ་ལུང་པ་ཕུན་ཚོགས་སྐལ་བཟང། དེ་བཞིན་རྡོ་ཤིང་ལས་མི་ཁྱོན་ལྔ་སྟོང་ནས་ལྕགས་བྱ་（༡༦༨༡）ལོར་འགོ་བཙུགས་ཏེ་དེའི་ཕྱོ་ལོ་བཟོ་སྟོན་ལྟར། ཆུ་ཕག་（༡༦༨༣）ལོར་རྟེན་དང་བརྟེན་པར་བཟོ་སྣ་བརྒྱད་ཀྱིས་འཕགས་པའི་ངོ་མཚར་ཁྱད་ཆོས་དང་བཅས་ཏེ་བསྐྲུན་ཟིན་པ་དང། ལོ་དེའི་བོད་ཟླ་དགུ་པའི་ཚེས་བཅུ་བཞི་ཉིན་དགེ་སློང་འཇམ་དབྱངས་གྲགས་པས་རྡོ་རྗེ་སློབ་དཔོན་གནང་སྟེ་ཕན་བདེ་ལེགས་བཤད་གླིང་གི་འདུས་ཚོགས་ཀྱིས་རབ་གནས་ཀྱི་ཆོ་ག་རྒྱས་པ་དང་བཅས་ལེགས་པར་གྲུབ་ཅིང། དེ་སྐབས་དེ་སྔའི་གནས་ཆུང་གཡུ་ལོ་བཀོད་དགོན་དང་སྒྲོ་སྡོང་ལྷ་ཁང་ཞེས་པ་གཅིག་ཏུ་སྒྲིལ་ཏེ་དགོན་མིང་དུ་གནས་ཆུང་རྡོ་རྗེ་སྒྲ་དབྱངས་གླིང་ཞེས་གསོལ། དགོན་པའི་ནང་མི་སྣ་མཐོ་ཤོས་གནས་ཆུང་སྐུ་རྟེན་ཏཱ་བླ་མ་དང། དེ་ནས་རིན་བཞིན་གནས་ཆུང་སྡེ་པའམ་གཉེར་པ། མཆོག་སྤྲུལ་རིན་པོ་ཆེ། སློབ་དཔོན། དབུ་མཛད། དགེ་བསྐོས། ཆོས་སྐྱོང་གི་དྲུང་ཡིག་དང་སྐུ་མདུན་ཞེས་ཆོས་སྐྱོང་སྐུ་ཕེབས་སྐབས་ཞབས་ཞུ་བ་གཉིས་བཅས་ཡོད་པ་དང། དགེ་འདུན་གྱི་ཞལ་གྲངས་ནི་སྡེ་སྲིད་སྐབས་བརྒྱ་དང་གཅིག་འཛུགས་པ་གནས་བ་ནས་རྒྱལ་བ་སྐུ་ཕྲེང་བཅུ་གསུམ་པའི་སྐབས་གྲངས་བརྒྱ་དང་བཅོ་ལྔའི་ཚད་གཞི་བཟོ་གནང་མཛད། སྒྲིག་ལམ་ཐད་ལོ་ལྟར་ཟླ་གཅིག་རིང་གི་དགུང་སེང་དུས་ཚོད་ལས་རྣམ་ཀུན་ཕར་ཚུར་གང་བྱུང་འགྲོ་བསྐྱོད་མི་ཅིང། གལ་ཏེ་དམིགས་བསལ་གྱི་དོན་གནད་ཡོད་ཚེ་དགོངས་ཞུ་བྱེད་དགོས། གྲྭ་ཤག་ཏུ་རང་གི་ནང་མིར་ཡང་ཞག་སྡོད་གནས་གཡར་མི་ཆོག་པ་དང། གྲྭ་ཤག་ནང་སྨན་ཆུ་སྐོལ་རྒྱུའི་མེ་གཏོང་དགོས་ནའང་གནང་བ་ཞུ་དགོས་པ་སོགས་འདུལ་ཁྲིམས་དམ་པོས་འདུལ་སྡེ་སྐྱོང་ཞིང། ཐུགས་མཐུན་ཁྲིམས་གཙང་གིས་བསྟན་པའི་མིག་རྒྱན་དུ་གྱུར། དེ་གར་གནས་ཆུང་ཆོས་སྐྱོང་སྟེ་དགྲ་ལྷ་འོད་ལྡན་དཀར་པོའམ་རྡོ་རྗེ་གྲགས་ལྡན་ཁོག་ཞུགས་བྱེད་ཅིང། དེ་ནི་བོད་ས་གནས་སྲིད་གཞུང་གི་བསྟེན་གསོལ་བྱེད་པའི་སྲུང་མའི་གཙོ་བོ་ཡིན་པས་ལུང་ཞུའི་འགོ་བརྗོད་དུ་གཞུང་བསྟེན་དགྲ་ལྷའི་གཙོ་བོ་གནས་ཆུང་ཆོས་རྒྱལ་ཆེན་པོ་ཞེས་འགོད་སྲོལ་ཡོད། དེ་གའི་འདུ་ཁང་གི་གཞུང་སྒོའི་སྟེང་རྒྱ་ཡིག་གི་པེན་ཆེན་པོ་ཞིག་ཡོད་པ་ནི་གོང་མ་རྟཱ་ཀོང་གིས་གནང་བ་ཡིན་སྐོར་《ཏཱ་ལའི་བླ་མ་སྐུ་ཕྲེང་བཅུ་གཅིག་པའི་རྣམ་ཐར་》ནང་གསལ། གྲུབ་མཐའ་ས་དགེ་རྙིང་གསུམ་རིས་མེད་དུ་བཞེད་ཅིང། དགོན་བདག་ཡིག་ཚང་ལས་ཁུངས་ནས་བྱེད་པས་གཞུང་དགོན་ཡིན།
དེང་ཞ་ཕིང།
དེང་ཞ་ཕིང་(རྒྱ་སྐད།: 邓小平)ནི་༡༩༨༡ནས་༡༩༨༩ལོའི་བར་གྱི་ཀྲུང་གོའི་ཀྲུའུ་ཞི་ཡིན་པ་རེད།
ཚད་ཆེན་
ཚད་ཆེན་
ལུས་ཀྱི་དྲོད་ཁམས་འཕེལ་ཏེ་སེ་དྲོད༣༩ཡན་ལ་སླེབ་པའོ།
ཧེ་ནོག
ཧེ་ནོག་(חֲנוֹךְ)ནི་ཡཱ་རིད་གྱི་བུ་ཡིན་ཞེས་གསུང་རབ་ནང་འཁོད།
ཁྲག་ཤེད་མཐོ་བ་
ཁྲག་ཤེད་མཐོ་བ་
མི་དར་མའི་འཕར་རྩའི་ཁྲག་ཤེད་དེ་དངུལ་ཆུའི་ཐིག་ཚད་ཀྱི་སྟོང་ཆའི་སྨིད་༡༤༠དང༡༠ལས་བསྟུད་མར་བརྒལ་བ་སྟེ། དེ་ལ་ནད་གཞན་རྐྱེན་ཅན་དང་ཀླད་སྐྱིའི་ནུས་པ་འཁྲུགས་པ་ལས་བྱུང་བའི་རང་རྐྱེན་ཅན་གཉིས་སུ་དབྱེའོ།
ཁྲག་མཐོའི་སྙིང་ནད་
ཁྲག་མཐོའི་སྙིང་ནད་
ཁྲག་ཤེད་མཐོ་བ་ལ་བརྟེན་ནས་བྱུང་བའི་སྙིང་གི་ནད་དོ།
༡༨༠༩ལོ།
༡༨༠༩ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
པའེ་ལིང་།
པའེ་ལིང་ནི་རྒྱ་ནག་གི་འཁྲབ་སྟོན་མཁན་ཞིག་རེད།
In China
(Hong-Kong)
རུས་གཅོང་
རུས་གཅོང་
རུས་པ་ལས་བྱུང་བའི་རུས་གཅོང་ནད་དོ།
རུས་ནད་ཚན་ཁག་
རུས་ནད་ཚན་ཁག་
རུས་ཚན་ཡང་ཟེར། རུས་པའི་ནད་ལ་ཆེད་དམིགས་སུ་བརྟག་བཅོས་བྱེད་པའི་ཚན་ཁག་གོ །